
Şêvra Alîkariya Kendawê daxwaza pêşîgirtin ji 

destêwerdanên îranê dike 



Welatên endam li Şêvra Alîkariyê ya Kendawê 
daxwaz ji civaka navnetewî û Konseya Ewlekar ya 
NY kirin ku dawiyê bi destêwerdanên îranê di nava 
karûbarên wan welatan de bîne. 

Her şeş welatên endam di Şêvra Alîkariyê ya Kendawê 
de, êrîşa bo ser nûneratiyên dîpolomatîk ên Erebistanê di 
îranê de jî şermezar kirin, 



Wan welatên endam, herweha dabûne zanîn ku şandi 
nameyekê ji aliyî wezîrê derve yê îranê bo NY derbarê 
bûyerên li Behrînê, bixwe nîşaneya destêwerdana îranê 
di nava karûbarên vî welatî de ye. 

Erebistanê jî gef ji îranê xwar ger ku nekare nûneratiyên 
dîplomatîk ên wan biparêze, dê dîplomatên xwe ji îranê 
vekişîne. 


Navê 14 kes ji berpirsên Îranî di n 

tawanbarên terora Herîrî de 




R: 2 


Serhildana Ehwazêhat 

serkutkirin 

i\T: « 



Erebên Ehwazê dest bi meşên nerazîbûnê li 
hemberî siyasetên dijminkarane ên deshilatdariya 
rejîma îranê kirin û rejîmê jî wek pîşeyê xwe yê 
hertimî riya tepeserî û şidetê girtiye pêşberî xwe. 

Li gor nûçeyan, rewşa li herêmên Erebakincî de, pirr 
aloz e û rejîm jî bona vê ku tu nûçeyek derheq 
tepeseriya xelkê xwecî yê Ehwazê nehê bilavkirin, dest 
bi sansorek tund ya nûçeyî kiriye. 

Li gorî nûçeya malpera "Elarabiya", di duyemîn roja 
nearamiyan li Ehwazê de, kesek li bajarê Hemîdiye li 




20 kîlometriya Ehwazê hat kuştin û bi dehan kesî jî 
hatin birîndarkirin. 

Şahidên vê bûyerê dibêjin ku Mihemed Mo’ribî ê 30 
salî, bi derba gulleyên hêzên Ewlekariyê hatiye 
kuştin. Lê çalakekî mafê mirovan ku nexwastiye 
navê wê bihê eşkere kirin, ragihandiye ku heya niha 
nêzî 15 kesan hatine kuştin, lê bi sebebê vê sansora 
tund a nûçeyî ku di vê herêmê de heye, ew 
tepeseriya tund ya hêzên rejîmê di ragihandinên 
giştî ên derwey welat de bilav nabe. 

Dr. Rezvan Badînî, Mamostayê 
Zanîngeha Selahedîn: 


'Şansê kurdan vê carê ji her 
demekê bêtir e bo gihîştin 
bi mafên xwe" r-,3-4 



i. 


Diz û 
xanexwê 

bûne yek 


Ebdulla Hicab 


Xameneyî sala nû ya rojî (1390) ku 
roja 21’ê Adarê destpê kir, weke 
sala cîhada abûrî bi nav.... R: 4 


Werzek nû 
di têkiliyên 

îran û 
Amerîkayê 
de 



Selam Islamîlpûr 

Sêyemîn mesaja Barak Obama 
serkomarê DYA bi boneya hatina 
newroz û sersala nû ya Rojî, nîşaneya 
guherîneke .... R: 5 


Biryarek ji 
dilê bajarê 
"Jinêv’ê bo 

nîgerankirina 
Rejîma îranê 



Şehab Xalidî 

Civata Mafê Mirovan a Saziya 
Neteweyên Yekbûyî li bajarê Jinêv’ê di 
roja pêncşemî, 31’ê Adarê.... R: 6 


Jiyan û 
biserhata 
hunermend 

Bêmal 
Bêmdad,... 

Mecîd Cinîkanlo 



Muzîk wek parek girîng ji çand û 
nasnameya her neteweyekê tê 
hesibandin û rolekî.... R: 10 

Daxuyaniya Deftera Siyasî a Partiya Demokrat a Kurdistana Iranê derheq êrîşa 

ser kempa Eşref ya rêxistina "Mucahidîn Xelq" a îranê 


,i gor nûçeya saziya Mucahidîn Xelq ên Iranê, sibêdeya 
roja înê, 8’ê Nîsana 2011’an, Sipaya îraqê êrîş kiriye 
ser akinciyên kempa Eşref a saziya Mucahidîn Xelq ên 
îranê li parêzgeha Diyale û bi awayek hovane dane ber 
destrêja gulleyan û di encam de dehan kes ji wan hatin 
kuştin û birîndar kirin. 

Ev êrîşa Sipaya îraqê bo ser kempa Eşref di demekê de 
ye ku akinciyên kempa han bi agehdariya hikûmeta 
îraqê li wir dimînin û parastina can û ewlehiya wan jî li 
stûyê hikûmeta îraqê ye, lewma nahê pasawkirin û 
weke kiryarek dijî mirovî tê hesibandin ku pêwîst e 
civaka cîhanî jê bêdeng nebe. 

Deftera Siyasî a Partiya Demokrat a Kurdistana îranê, 



ev kiryara Sipaya Iraqê bi pêpeskirina eşkera ya mafê mirovan 
dizane û mehkûm dike, di heman dem de ji, tevî nîşandana 
hevxemiya xwe ligel saziya Mucahidîn Xelq îranê, behî û serxweşiyê 
ji vê saziyê û malbatên goriyên vê êrîşa nerewa dike û hêviya çêbûna 
herçiqas zûtir bo birîndaran dixwaze û daxwazê ji kom û civatên 
mirovhez bi taybetî saziya NY dike bo dawîpêanîna wan kiryarên 
Sipaya îraqê li hember dabînkirina ewlehiya canî a akinciyên' 

Eşref, gavên bilez bavêje. 

Partiya Demokrat a Kurdistana îranê 
Deftera Siyasî 
8’ê Nîsana 2011’an a Zayînî 
19’ê Xakelêweya 1390’a Rojî 


Arîn 


Tehrîmên siyasî, peyamek xurt a cîhanî bi 
rejîma îranê 

Zêdeyî sê dehsalan e ku pêpeskirina mafê mirov 
û tepeserkirina gelên îranê bi bêy guhdan bi yasa, 
rêsa û pirensîpên navnetewî û mirovî, bûye beşek 
sîstematîk ji siyaseta rejîma îranê. Serbarê wê ku 
dewleta îranê jî tevlî gelek peyman û 
konvansiyonên navnetewî ên mafên medenî, 
siyasî, civakî û nemaze a mafên zarokan bûye, lê 
tu yek ji wan berçav nagire û çarçoveya cînayet û 
îdama çalakên siyasî, sivîl û heta zarokan jî bi 
awayek trajîdîk berfireh dike. 

Bi taybetî piştî binav hilbijartinên gera 10'emîn 
a Serkomariyê û nerazîbûnên giştî li dijî rejîmê, 
pêlên tund û tûjiyê, rêjeya îdaman û şemendefira 
serkutê çend qat zêde û xurttir û karnameya reş a 
xwe jî reştir kiriye. Bi taybetî li vê rewşa hesas û 
hestiyar a deverê û guherîna hevkêşeyên siyasî 
de, rejîmê difikirî ku dikare dûr ji çavên raya giştî, 
serkutkirina gelên îranê bidomîne û cînayetên 
xwe jî veşêre, lê bêhay ji wê ku niha çavên 
kamerayan û raya giştî li ser îranê hatiye 
zûmkirin. Ev siyaseta serkut û pêpeskarane a 
Komara Îslamî, li asta nîgeraniyên hevbeş ên 
civaka cîhanî zêde kiribû, lewma me dît piştî çend 
hişdariyan, gavek kêmwêne li rastaya cezakirina 
pêpeskarên mafên mirov û piştewanîkirina ji 
xelkê bêbervean ên îranê hat avêtin ku dikare 
gelek bibanor û karîgertir ji tehrîmên aborî ên 
îranê be, ku ew jî tehrîma siyasî a îranê ye. 

Ceribandina vê şêwaza nû ji tehrîman, gelek 
erênîtir ji ya aborî ye û berevajî tehrîmên aborî, < 
zirarê nagihîne xelkê. Ji ber ku li tehrîma aborî de 
pişta rejîmê bi sermiyana nift û gazê ve germ e, lê 
tab û berxwedana rejîmê li hember tehrîma siyasî 
de kêmtir e. 

Yekem gav di tehrîma siyasî û cezadana 
pêpeskarên mafên mirov li îranê de ji aliyê DYA 
ve bû ku 8 berpirs û rayedarên payebilind ên 
nîzamî û ewlehî ên rejîmê ji xwe girtibû. Her ew jî 
bû hêvênê biryarek girîngtir ji hêla NY' li meha 
adara 2011'an de bona destnîşankirina 
nûçegihanê taybet bi mafên mirov li îranê de. 

Niha jî piştî nirxandin û berhevdanek berfirehtir 
de, YE'ê jî tehrîma siyasî xiste ser 32 raydar û 
karbidestên Komara Îslamî ku rasterast yan jî li 
çarçoveya desthilata wan de bêrêzî û destdirêjî bo 
ser kerameta mirovî û mafên wan li îranê de 
hatiye kirin. 

Bêguman girtine bera vê metoda tehrîm û 
hisarê, nîşan ji nîgeranî û helwesta hevbeş a 
civaka cîhanî ye li hember tepeseriyên hovane û 
sîstematîk ên pêpeskarên mafên mirov li îranê de 
ku berdewamiya wê hevterîb li gel tehrîmên aborî 
li dor pirograma navikî a rejîmê de, dikare qada 
manordan û serkuta Komara Îslamî bisînor, helqe 
û girovera givaş û dorpêçan jî tengtir û li encam 
de jî rejîmê îzole û biçokde bîne. 



Girovera givaşan tengtir dibe 


Heyeta Hevbeş a PDKI û PSK Serdana Laleşa Nûranî Kirin 


Heyeta hevbeş a Partiya 
Demokrat a Kurdistana îran 
(PDKÎ) û Partiya Sosyalîst a 
Kurdistan (PSK)ê serdana 
Bingeha Laleş li Duhok û 
Perestgeha Laleşa Nuranî 
kirin. 

Heyeta hevbeş ku endamê 
Polît Buroya PDKÎ Rostem 
Cehangîrî û Sekreterê Giştî yê 
PSK Mesud Tek serokatiya wê 
dikirin, di 7'ê Nîsana 2011'an 
da seredana Bingeha Laleş li 
Duhokê kirin. 

Serokê Bingeha Laleş, Şêx 
Şemo û birêvabirên Bingehê, 
pêşwaziya heyeta hevbeş kirin. 
Şêx Şemo zanyarî li ser 
damezrandin û pêkhatina 
Bingehê Laleş û kar û xebata 
wê pêşkeşê heyetê kir. Heyeta 
PSK û PDKÎ jî piştgiriya xwe li 





kar û xebata Bingeh û dezgehên Kurdên Êzîdî kirin. 

Heyeta hevbeş di roja 8'ê Nîsana 2011'an da jî serdana Perestgeha Laleşa 
Nuranî kirin. Serokê civata Ruhanî ya Êzîdiyan Baba Şêx, Serdesteyê Laleş 
Feqir Hecî, Kurê Mîrê Êzîdiyan Kamran Xêrî, Şêvirmendê Serokkomarê 
îraqê Bo Kar û Barên Êzîdiyan îdo Baba Şêx û rêveberê Nivîsîngeha Kar û 
Barên Êzîdî Li Hewlêr Ezîz Şemo pêşwazî heyeta hevbeş kirin. 

Baba Şêx û Kamuran Xêrî behsa bîr û bawerî û dîroka Êzîdî û rewşa wan 
yên dema rejîma Beis û niha kirin. Heyeta hevbeş jî piştgiriya xwe ji 
daxwazên rewa yên Kurdên Êzîdî nîşan dan. 


Senatorên Amerîkayî dixwazin ku Ehmedînejad û 

25 berpirsên din bikevin ber tehrîman 


Çar senatoran bi şandina 
nameyekê bo Wezareta 
Karûbarên Derve a DYA'ê daxwaz 
kirin ku navê Ehmedînejad jî 
bikeve nava rîzbenda binpêkarên 
mafê mirovan. 

Li gorî rapora “Esrê îran” senator 
Can Kayl û Mark Kirk (komarîxwaz), 
Co Lîbêrmen, (serbixwe) û Kirîstyen 
Gîlîbrênd (demokrat) di vê nameya 
xwe de ji Kilînton daxwaz kirin da ku 
bo zêdekirina navê bîst û pênc 
berpirsyarên din yên rejîma îranê di 
vê rîzbendê de, bikevin nava 
hewildanan de. 

Di vê nameyê de herweha tevî 
îşarekirina bi navê 32 kesan ku di 



rîzbenda binpêkarên mafê mirovan ya YE'ê de ne, hate ragihandin ku 
tenê navê 7 kes ji wan 32 kesan di rîzbenda binpêkarên mafê 
mirovan ya DYA de. 

Wan senatoran daxwaz kirine da ku navê wan 25 kesên din jî ku 
di rîzbenda YE'ê de ne, di rîzbenda binpêkarên mafê mirovan ya DYA 
de cih bigrin, 

DYA di meha septamberê de biryar da ku navê 8 kes ji 
bernirsvarên reiîma îranê bixin nava rîzbenda binnêkarên mafê 


Navên 14 kes ji berpirsên Iranî di rêzbenda 

tawanbarên terora Herîrî de ne 

Malpera “îran birîfîng” ji zimanê berpirsyarekî şareza 
li dadgeha Lahe de ragihand ku navê 14 kes ji berpirsên 
Îranî di nava rêzbenda tawanbarên terora Refîq Herîrî 
de ye. 

Refîq herîrî li sala 2005'an, di encama teqînek bihêz li 
navenda Beyrûta Lubnanê de hate kuştin, lê piştî vê bûyerê 
dadgehek navnetewî bona lêkolîna li ser dosyeya terora 
Refîq Herîrî pêk hat. 

Renge dadgeha Lahe, Hizbulaha Lubnan û hevalbendên wê, 
weke tawanbarên sereke yên vê bûyerê bide nasandin. 

Li gorî nivîsa vê malperê, ji bilî navê Xamineyî, rêberê 
nizama îranê û fermandeyê pêşîn yê Sipaha Pasdaran û hêza 
Quds, navê wezîrê pêşîn yê karûbarê derve yê îranê û 
balyozê îranê di Lubnanê de û çend karmendên 
balyozxanyên dewletê jî di nava rîzbenda tawanbaran de ye. 

Li gorî zanyariyan niha îran di nava hewildanan de ye da 
ku navê rêberê nizama îranê û navê fermandê pêşîn ê Sipaha 
Pasdaran di nava vê rîzbendê de derxîne. 



Li gorî zanyariyan, Xamineyî û fermandê 
giştî yê sipahê û herweha hêza Quds wek 
biryarderên vê bûyerê hatine naskirin, û 18 
endamên Hizbullahê jî wek birêveber û 3 efser 
polîsên Lubnanê jî wek hevkarên tawanbaran 
hatine naskirin. 

Dr. Rezvan Badînî: Kurdistan mîlîtarîze kirine û li pey her çalakvanek kurd, 

yek du nefer danîne Hevpeyvîn: Agirî 



Piştî wê ku sonamiya siyasî 
piraniya devera Rojhilata Navîn 
vegirt, welatê Sûriya jî bêpar nema ji 
pêlên vê pêvajoya 
demokrasîxwaziyê û niha zêdeyî sê 
heftiyan e ku serhildan û 
xwenîşandanên nerazîbûnê li dijî 
desthilata Sûriyê piraniya bajarên wî 
welatî vegirtiye û heta niha bi sedan 
kuştî û birîndar lê ketine. Kurd jî 
weke neteweya duyem a wî welatî 
ku nêzîk bi nîv sedsalê ye ji aliyê wê 
hikûmetê ve ji her terze mafek siyasî 
û netewî bêpar hatiye hiştin, eva 
weke derfet û fersendek dîrokî bo 
anînezimana daxwaziyên xwe dît, 
lewma tevlî pêvajoya 
xwepêşanadanan bû. 

Bona şiroveya zêdetir a bûyerên 
Sûriyê ên pêwendîdar bi kurd, 
tevgera siyasî a kurd, yekêtî, 
yekhelwestî û yekdengiya wan li vê 
zirûfê de û herweha pilan û pirojeya 
wan ji bo pêşerojê, me çend pirsyar 
arasteyê Dr.Rezvan Badînî, 
mamostayê zanîngeha Selahedîn li 
Hewlêrê kirin ku li vir de dikevin ber 
çavê we xwendevanan. 

Duktor can ji kerema xwe hin 
agahî û kurte zaniyariyekê li ser 
kurdên rojava, rewşa siyasî a wan 
û riftara sîsetma desthilatdar li 
hember wan bidin xwendevanên 
rojnameya me? 

Weke tê zanîn, li gor peymana 
Sayekes-Peko ku herdu wezîrên 
derve yên înglistan û Fransa, bi dizî 
sala 1916 an mor kiribûn, perçê 
Rojava (Kurdistana Sûriyê) ji erdê 
kurdan bû para Fransizan. Piştî 
serxwebûna Sûriyê sala 1946'an ev 
perçe ma di nav sînorê wê de. Li gor 
zaniyên nîgarnasiyê, rûbera wê dora 
30-45 hezar K.M2 ye. Nifûsa kurdan 
jî 3/5 ta 4 milyonan e. 

Heta niha kurd weke kêmnetewak 
vî welatî bi şêwekî fermî nehatine 
pejirandin. Lê belge û faktorên 
jiyana wan, jimara biriyarên fermî 
ku dij hebûna wan hatine stendin 
zorin û nayên jimartin. Sûriya bi 
fermî kêmnetewên Xiristiyan qebûl 
dike û mafên wan jî asteng nake. Lê 
derheq kêşa kurd deng nabe xwe û 
xwe li ser ker dike. Serkirdayetiya 
Sûriya ya tundrew, hişk û şofen ku 
nêzî 50 sal in li ser hukme, beramber 
kurdan bi çavê haweltiyên asyî, 
kurdan napejirînin. 

Zor pîlanên xedar û hovane ta niha 
dijî kurdan bi kar anîne. Ji wan 
‘Kembera Erebî' ku nawçek mezin ji 
erdê kurdan, ji aliyê sînora Turkiya 
û îraqê (bi dirêjiya 350 K.M û 
panatiya 10-15 KM) ji kurdan paqij 
kiriye û şûna wan hawelatiyên bi 
regez ereb xistine şûna wan. Zêdetir 
ji 350,000 mirovên kurd nasnamên 
wan ji wan standin û bi biyanî û 
xerîb di welatê bav û kalan de 
hesibandin. Kurd bêpar in ji mafên 
xwe yên kultûri, siyasî û civakî. 


Nikarin tu dezgehên netewî bi fermî 
û eşkere damezrînên. Bi kurtî bê 
gotin: kurd bi saxî tên veşartin û ji 
jiyanê dûrxistin. 

Niha em dibînin ku Sûriya jî 
bêpar nemaye ji pêlên şoreşên li 
welatên erebî û û nerazîbûnên 
giştî li dijî nîzama Sûriyê bi 
awayek berfireh destpêkirine, 
derfetek jî bo kurdan hatiye pêş 
ku daxwazên siyasî ên xwe bînin 
ziman; lê bi derengmayînek 
duhefteyî û bi parêz ve serî 
hildan. Sedema vê derengmayînê 
û gelo helwestek bicî bû? 

Derengmana raperîna kurdan ya 
niha di cihê xwe de bû yan na, wê 
dîrokbersivê bide. Lê sedem zorin! 
Hukumeta Sûriya bi awayekî hovane 
derdorê bajar û bajarokên kurdan 
dorpêç û pêçandine. Êrîşekî 
bêmînak ji leşker, sipa û hemû corên 
zext û çewsandin li herêma kurdan 
bi cî kirine. Mirov dikare bêje ku li 
peyî her çalakvanekî kurd yek du 
nefer danîne. Kurdisatana Rojava 
bûye qijlek leşkerî a mezin û bi 
tewahî hatiye mîlîtarîzekirin. 

Ji aliyekî din ve kurd bûne xwedî 
ezmûn. Gava kurd li serhildana 
Qamîşlo di sala 2004'an de himberî 
dewletê rabûn, bi tenê bûn. 

Ereban û deverên din piştgiriya 
wan nekirin. Vê carê îca partî û 
rêxistinên kurdan lihevkirin ku 
nebin gorî û beranê serşêkirinê (yê 
Qurbanê). Gotin emê çavnihêr bin, 
heta ereb ranebin em jî narabin. 

Niha rewşa kurdan baş e, bi 
rêkxistin in. Xwedî însiyatîv û 
destpêşxerîn e û hikûmet hesaban ji 
wan dike. Ji ber vê yekê jî, pêş ku 
kurd bi gelemperî rabin, hikûmetê 
hinekî siyaseta xwe beramber wan 
nerm kir. Bi bîr û baweriya min, 
şansê kurdan vê carê ji her demekê 
bêtire bo gihîştin bi mafên xwe. 

Niha pêtir ji her demekê 
hewcehî bi yekêtî, yekhelwestî û 
yekdengiya tevgera kurd li Sûriyê 
heye, rola tevgerê di bicîhînana 
vê armancê û rêxistina navmala 
kurd li vê rewşa hesas de? 

Di gel her tiştên ku ser Tevgera 
kurdên Rojava dihat gotin, bi zeîfî be 
jî, îro yekbûnek di navbera 
rêkxistinên wan de heye. Meclisa 
Siyasî ji 7 partiyan pêk tê. Du-sê 
hêzên derve jî peywendî û 
hevgirtinan bi hev re çê dikin. Ta 
niha tu kes yan çi hêzek bi tena xwe 
ji refê giştî qut nabûye û ji prensîpên 
hevkariye dûr neketine. Lê divê bê 
zanîn jî ku tevgera serekî a ku îro 
serkêşa lebat û çalakiyan dike, xort û 
gencên xweragir û behest in. 

Bi baweriya min ciwanên me baş 
bi erkê xwe radibin. Pêwîstî heye ku 
têkiliyên nû û bihêztir di navbera 
gencan û partiyên siyasî de hebe. 
Bendekî pêşiyên Rûssan dibêje: 
"Heger xortaniyê (cahêliyê) zanîba, 


pîrî û kalîtiyê jî karîba". Vêca heger 
herdû hêzên civaka kurdî bi hev re 
rabin û hevdu serrast bikin wê 
bandora wan gelekî xurtir be. 

Tevgera siyasî a kurd çiqas 
hewil bo hevpêwendî, nizîkbûn û 
lihevhatina bi opozîsyona erebî a 
Sûriyê li dor rêketin li ser 
alternatîva piştî nemana rejîma 
Beis li Sûriyê de daye? 

Di vî warî de jî rewşa kurdan 
nexirabe. Di nav 'îlana Şamê’ de ku ji 
9 partiyan pêk tê, sê hezên kurdan 
têde cî girtine. Hemû opozîsiyona 
Sûriya îro kurdan nas dike, lê 
pejirandina mafên wan ji aliye her 
partî û grûpê ve weke hev nîne. 

Hejmarek baş ji rewşenbîr û 
çalakvanên rêkxistinên mafên 
mirovan li nav û derveyî Sûriya de 
peydabûne û niha pirsa kurdan 
baştir tê naskirin. Di proja destûra 
Sûriya de ya ku ji aliyê rêzdar Ekrem 
Bunî ve hatiye amadekirin, mafên 
kurdan ron û zelal têde hatine 
çepsandin. Heger ev destpeşxerî 
bihê guncandin, kurd dibin xwedî 
mafên xwe yên bingehîn. 

Dîplomasiya kurdî çiqas hewl û 
xebat bo rakişandina piştewaniya 
derekî ji pirsa kurd û daxwaziyên 
wê bi taybetî li rewşa niha de 
daye û ta çi radeyê bihêz û cihê 
hêviyê ye? 

Niha çend rewşenbîrên kurd li 
derveyî welat zor çalakin û karin 
serperiştiya hemû opozîsiyona Surî 
di warê navnetewî de bikin. Roja 7’ ê 
meha 4 a 2011’an, ez tevlî 
paneleke(foromek) navnetewî bûm. 
Panêl li Amerîka û ji aliyê zêdetir ji 
100 pispor û şarezayên cîhanî ve 
pêkhatibû. Babeta min kêşa kurdên 
Sûriyê û rola wan di serhildanên vê 
dawiyê de bû. Du -sê rojan telvîziyon 
û gelek ragihandinên wilayeta 
Oregone girîngî û bayixek zor dan 
wê panêlê. 

Niha ez û çend hevalên din 
dixebitin bo pêkanîn û girêdana 
konferansekî mezin bo hemû 
muxalefeta Sûriyê. Ev konferans wê 
li derveyî welat be û em hewl didin 


hemû dezgeh û kesên ku 
peywendiyên wan li gel kurdan baş 
bin, dawet û beşdarî konferansê 
bikin. 

Piştî van alozî û nearamiyên li 
Sûriyê, nîzamê çiqas girîngî bi 
pirsa kurd û çareseriya wê daye, 
heta li çarçoveya soz û 
senaryoyan de be jî? 

Li gor nerîna min ev rejîma niha 
nikare û naxwaze pirsgirêka kurdan 
çareser bike. Wan bi xwe ev kêşe 
dirûst û aloz kirine. Çi hêvî di wan 
de nema ye, herçend sozên weke 
dana nasnaman û rakirina hin 
astengan, pozîtîv in, lê sînordarin. Ji 
ber ku pirsgirêka kurd li Sûriya 
pirsgirêka nasnaman û çewsandine 
nine! Çareserkirina wê jî bi 
lihevhatineke stratîjîk, bi 
pejirandina mafê çarenivîsî û bi 
eşkerekirina sînoran destpê dibe. 
Qebare, Erd û nifûsa kurdan li vî 
welatî de ji nifûs û erdê bi dehan 
welatên serbixwe yên cîhanê 
mezintir in. Kurd zêdetir ji mafên 
xwe yên sirûşti tiştekî din naxwazin. 
Em li ser axa bav û kalên xwe ne, 
lewma qebûlkirina van rastiyan 
minet têde nine. Cîbicîkirina wan jî 
grêdayî hêz û çalakiyên kurdan di vê 
rewşê de ye. Çiqas em karibin xwe bi 
muxalefetê re bidin qebûl kirin, 
ewqasî em dikarin mafên xwe di 
pêşerojê de bi dest bixin. 

Aso yan pêşeroja rejîma Sûriyê 
gorî vê rewşê çawan dinirxînin? 

Mehale ku rêjîma Suriyê ji vê kirîzê 
sax derkeve! Rêjîma ku nêzîkî 50 salî 
hukum kir, nikare bi tu lojîkê, 
bersiva daxwazên serhildanên nû 
bide. Gelek çavdêr dibêjin, heger 
Essed bi xwe jî refom û çaksaziyan 
pêk bîne, dîsa mana wî wê sînordar 
be. 

Şansê kurdan vê 
carê ji her demekê 
bêtire bo gihîştin bi 
mafên xwe 

Dom li R: 4 










Siyasl 


Bi nemana rejîma Beis li 
Sûriyê û cihgîrbûna 
demokrasiyê, xerîteya siyasî a 
deverê çiqas tê guhertin û gelo 
heya çi radeyekê kêşe û 
pirsgirêkên dever û Rojhilata 
Navîn çareser dibin? 

Bi guhertina rejîmê Beis li 
Sûriyê, wê gelek tişt li herêmê û 
cîhanê bên guhertin. Bi hukmê ku 
destê rêjîmê di gelek kêşe û 
problêmên herêmê de hebû û 
heye. Lewma Hizbillaha Lubnanê, 
Hemasa Felestînê, peywendiyên 
xizmayetiyê 'elewîtiyê' bi rêjîma 
îranê û hevalbendiya stratejîk a 
wan û..., Wê hemû rengên xwe 
biguherin û hevkêşeyên nû ên 
siyasî wê pêk werin. 

Bi raya min heta radekê mana 
rêjîmê Beis bi Israîl ve girêdayî 
bû. Israîl û Amerîka rûnermîtî ji 
herdu Essedan (bav û kur) 
nedidîtin. Hemû aloziyên 
dîplomasî û baykotên abûrî yên 
dema berê ji alî Amerîka ve, 'lîsk 
bûn' bo 'navtêhildanê'. Mebest ji 
wan ew bû ku desthilata 
kêmaniya Elewî di çavê piraniya 
Sunnî, gefxwarî û radîkal dij bi 
Îsraîl, ragire. Ew bo dirûstkirina 
pristîja' berxwedankarî' ya 
rêjîma Elewiyan bû. Pê 
alternatîva rastîn şûnde dihiştin. 
Wan bi wî hewayî dixwestin di 



nav muxaleftê de diyar û eşkere 
bikin ku ji bilî Elewiyan kes û 
hêzên alternativ nînin. 

Niha bi wan sloganan rewş 
nikare berdewam bibe. Wiha jî 
şûna Mubarek dagirtin û 
dadigrin. Lê li Sûriyê rewş aloztir 
e, çunku egera şerekî navxweyî 
zor e. Kat û dema guhertinan wê 
gelekî ji ya Misriyan dirêjtir be. 
Demek dirêjtir jî lazime bo 
bihêzkirina nemzetên 'dostaniya' 
nû. Lewra şerekî dijwar di rê de 
ye. Şerekî navxweyî (mezin yan 
biçûk, dirêj yan kurt) feriq nake, 
lê şerekî zor dijwar û mesîrî ku rê 
bide amadekirin û eşkerekirina 
hevalbendên pêşerojê yên cihê 
hitbarê bin û bi wan rehên kûr 
yên desthilata pêştir ji qurm û 
rîşal de rakin! 

"Heger xortaniyê 
zaniba, pmye ji 
karîba". Vêca ger 
herdû hêzên civaka 
kurdî bi hevre rabin û 
hevdu serrast bikin 
wê bandora wan 
gelekî xurttir be” 

Diz û xanexwê bûne yek 



Ebdulla Hicab 


Xameneyî sala nû ya rojî (1390) ku 
roja 21’ê Adarê destpê kir, weke sala 
cîhada abûrî bi nav kir. Bi wê mesajê 
re dibûya peytikê ber destê wî, 
Mehmûd Ehmedînijad, pilanên xwe 
yên qaşo bê hempaye abûrî eşkere 
bike û mizgêniyên serkevtinên abûrî 
bide mezinê xwe. Weke ku tu kes hay 
ji rewşa abûriye îranê û asta fesad û 
gendeliya abûriye Komara Îslamî 
nebe, Ehmedînijad her rojê bi 
awayekê hejmar û nîşaneyên 
pêşkevtina abûrî eşkere dike. 
Hejmarên bê bingeh û gotinên bê 
belge ku ne tenê xelkê asayî, heya 
derdorên wî û hevkarên wî yên nêzîk 
jî baweriyê pê nakin. 

Rewşa abûrî ya îranê, bê kontrol ber 
bi xirabiyê ve diçe. Buhayê diravê 
welat her rojê pitir dadikeve û buhayê 
hewcedariyên rojane yên xelkê bê 
reje diçe jor. Tirsa bênirx bûna dirav 
karek kiriye ku dewlemend diravê 
xwe bi dolar û euro diguherin, 
derdixne derveyî welat an bidin zêr û 
xişlên giranbuha ku buhayê wan bi 
bazaar îranê ve girêdayî nîne. Her 
çend wezîrê abûriyê, Şemsedîn 
Huseynî, li hevdîtina xwe ya wê 
dawiyê bi beşa taybet re hewl da wê 
diyardeya abûrî bê karîgerî nîşan 
bide, lê îşaret dan ku êdî baweriya 
bazar û dewlemendan bi yekcarî bi 
abûriya welat û buhayê diravê welat 
nemaye. 

Di wan rojên dawîn de Sandoqa 
Navneteweyî ya Dirav (SND), IMF’ê 
raporek li ser rewşa abûriya cîhanê 
weşand û têde bi hûr û kûrî rewşa 
abûriye îranê anî ber çavan. Li gor wê 
rapora bi belge ku xwe dispêre 
pîvanên vegeşîna abûrî rewşa abûriye 
îranê di astek pir lawaz û şkêner de 
ye û roj bi rojê jî ew rewş ber bi 
xirabiya zêdetir ve diçe. Li gor rapora 
IMF’ê ev 3’ê sal in ku li pey hev rewşa 
abûrî ya îranê ber bi xirabiyê ve diçe. 
Sala 2008 rêjeya vegeşîna abûriya 
îranê 1% bû, sala 2009 dakete 0,1% 
(yek li hezar) û sala 2010 hê xirabtir 
bû û dakete yek li pênca rêjeya 
gulvedana abûrî di nav 20 welatên 
Rojhilata Navîn û Bakûrê Efrîqa. Li 
gor wê belgeya xwedî bawerî, berê 
abûriya îranê ber bi nişîv e nekû ber 
bi ewraz. 

Lê di gel wê hindê jî dîsan 
Ehmedînijad basî vegeşîna abûriya 
welat dike û sozên pêşkevtinên 
zêdetir dide. Weke ku ne ba hatibe û 
ne baran, ew her li ser gotin û 
duruşmên xwe yên her car diçe pêş û 
sozên bê bingeh dide, her çend ku 
xelkê welat sal bo salê xwezîka sala 
par dixwazin.Wêneya ku serok 


komarê îranê ji rewşê nîşan dide pir 
cuda ye. Ew çavên xwe li ser aloziya 
rewşa abûrî digre û weke pêşeyê 
xwe yê her demê dubare soza 
afirandina derfetên kar, vegeşandina 
abûrî û baştir kirina rewşa jiyana 
hevwelatiyan dide. Li gor gotina 
wî/wê di sala 1390 de pitir ji 1,5 
miliyon derfetên nû yên kar bêne 
afirandin. Gelo ew derfet bi çi 
îmkanekê, li ku, di çi beşekê de û 
çawan wê pêk werin, ne xuya ye. 

Di heman demê de ku Ehmedînijad 
henekên xwe bi hejmar û belgeyên 
IMF’ê dikirin û digot ku rewşa abûrî 
ya welat di asta herî baş de ye, 

Hemîd Riza Katoziyan serokê 
Komisyona Enerjiya Parlemanê, 
şiyarî da ku piştî zêdebûna buhayê 
nevt û gaz û sotemeniyê, wê buhayê 
karebayê jî 4-5 hindî xwe zêde be. 
Pêştir pilan hatibû danîn ku buhayê 
gazê bi control û di nava 5 salan de 
hilkişe, lê ew pilan nemeşiya û her ji 
roja ku alîkariyên dewletê li ser 
buhayê gazê rabû, nirxa firotina gazê 
hin qasê zêde bû ku beşek ji 
hevwelatiyan neçar man sobeyên 
xwe yên gazê vemirînin. Buhaya 
hevcedariyên din ên xelkê jî her bi vî 
awayî bê control zêde bûn. Ew di 
demekê de ye ku rêjeya dahata xelkê 
berevajiyê rewşa abûrî ber bi 
kêmbûnê ve çûye. 

Berevajiyê deiye û duruşmên 
Komara Îslamî li ser gulvedan û 
vegeşîna abûrî û jêhelçûna asta 
jiyana xelkê, îran hêj di rêza yek ji 
welatên paşkevtî ên cîhanê de maye. 
Di warê gendeliyê de Komara Îslamî 
yek ji 10-15 welatên herî gendel e. 

Di warê perwerde û fêrkariyê de, 
îranê hêj nekariye mijara 
nexwendewariyê ya welat çareser 
bike. Li gor gotina cîgirê wizareta 
Perwerde û Fêrkariyê, hejmara 
nexwendewarên welat ku temenê 
wan di navbera 10 heya 49 saliyê de 
ye 2 miliyon û 700 hezar kes e. Her li 
gor gotina wî, kesên temen 10-49 
salî ku bi xwe dibêjin nikarin navê 
xwe binivîsin pitir ji 5 miliyon kes e. 
Dema hejmara kesên nexwendeware 
ji 50 sal bi tementir jî ji wê hejmarê 
bê zêde kirin, tê zanîn ku 7 heya 8 
miliyon kesan li îranê nexwendewar 
bin. 

Pilanên abûrî ên Ehmedînijad ji bo 
çareserkirina qeyranên li pey hevên 
abûrî li îranê heya niha tu sûd 
nedane. Rakirina sûbsîdiyan li ser 
nevt û gaz û sotemeniyên ji nevtê çê 
dibin, û diyarîkirina rêjeyek dirav bo 
malbatên belengaz ji bo ku li bin 
barê giraniyê bêne der, ne tenê 
rewşa jiyana xelkê baştir nekirye, 
belkû rewş hêj xirabtir kiriye. Bi 
sedan hezar malbat bi her awayî bi 
rêjîmê û dezgehên wê yên abûrî ve 
hatine girêdan û ji bo qûtê rojane 
çav li destê sîstemê ne. 

Pilana nû ya dewletê ji bo 
kontrolkirina rewşa xirab a abûrî, li 
gor gotina karbidestên abûrî yên 


welat, pilana reforma dirav e. Serokê 
Banka Navendî ya îranê agadarî daye 
ku wê buhayê diravê îranê biguhere 
û 4 sifran ji diravê welat bavêje, bi 
awayekê ku buhayê her Riyal an 
Qiranek himberanî buhayê yek dolarî 
be. Weke tu bêjî rewşa abûrî wê bi 
serê xwe tenê bi rakirina sifran 
çareser bibe, bêy ku pilanek xurt bo 
reformên bingehîn ên siyasî û abûrî 
hebin. Lê ezmûna welatên ku buhayê 
diravê xwe guherîne, weke Alman 
piştî şerê Cîhanî yê yekimîn, î, 
Arjantîn, Yoguslaviya berê, Brazîl û 
Turkiye nîşan dide ku guherîna 
buhayê dirav tenê wê demê karîgerî 
li ser abûriya welat heye dema ku ew 
pêgav bi reformên abûrî û siyasî re bê 
girêdan û bi hev re bimeşin. 

Yek ji gotinên ser ziamnê 
Ehmedînijad hem di dema 
propagendeya hilbijartinê û hem jî di 
dema serok komariyê de ew bû ku 
navê rantxor û gendelkarên abûrî 
eşkere bike û derfetên abûrî di destê 
wan de nehêle. Lê ji ber ku ev gotin jî 
bê bingeh bû, şûrê Ehmedînijad di wî 
warî de çi kar nekir. Di demek kin de 
piştî ku wî navê kesên gendel eşkere 
kir, Xulam Husêyn Muhsinî Êjeyî, 
dadistanê giştî yê welat û gotebêjê 
Dezgeha Dad bersiv dayê û got ku 
piraniya dosyeyên ku di lîsteya 
Ehmedînijad de hebûn, ji rojeva 
dezgeha Dad hatine derxistin, ji ber 
ku hin wan dosyeyan bê belge ne û 
hin ji wan jî bi dawî hatine û tu 
encam negirtine. Êdî gotina 
Ehmedînijad ma binê darê. 

Dibêjin dema ku diz û xanexwê 
bibin yek, wê ga ji kulekê re derxin. 

Di Komara Îslamî de jî diz û dergevan 
û xanexwê hemû bûne yek û carna bi 
hev re û carna jî her yekê bi serê xwe 
ji xezîneya welat û ji heyîyên welat 
didizin. Abûriya giran a welat di destê 
binke û navendên girêdayî bi Sipaha 
Pasdaran de ne. Karbidestên 
payebilind û xwedî bandor di 
siyaseta dewletê de hemû li jêr saya 
Komara Îslamî de bûne milyardêr. 
Dahata nevtê hemû li ber destên 
Xameneyî û Emehdînijad e, ku kes ji 
wan tu hisabê nadin kesekî. Heya 
rewş weha be, tu îmkan nîne ku 
pêşiya diz û gendelkaran bê girtin, 
rewşa abûriye welat ber bi başiyê ve 
here an ku di sîstema abûrî de 
guhertinek erênî çê bibe. 

Êdî wade û sozên Ehmedînijad û 
hevbîrên wî tu kesê naxapînin. 
Pêşeroja abûriya îranê pir tarî ye. Li 
gor pêşbîniya Sandoqa Navneteweyî 
ya Dirav IMF sala 2011 wê rêjeya 
pêşkevtina abûriye îranê 0 be, lê 
rêjeya awsaniyê (enflasyonê) wê 
bigehe bi kêmî 22,5%. Di rewşek 
wisan de ne derevên Ehmedînijad 
çareseriyê tîne û ne jî fen û xapên 
Xameneyî. îranê pêwîstî bi 
guhertinek bingehîn ya siyasî heye 
heya bikare bi ser qeyrana abûrî de bi 
ser bikeve. 

Berbendên li hember civaka sivîl di îranê de 



Siyamend Terbî 


Roja duşemiyê, 15’ê xakelêwê 
gelaleya zêrevaniya li ser saziyên 
nedewletî bi 144 dengên erênî û 2 
dengên dijber û 12 dengên bê alî ji 
aliyê nûnerên Meclîsa rêjîma 
Komara îslamî a îranê ve hat 
pejrandin. Piştî pejrandina vê 
gelaleya han zêrevanî û çavedêriya li 
ser van saziyane bi binyatên dewletî 
û tenahiyê wek: Sipaha Pasdaran, 
wezareta îtilaat, Besîc, hêza 
Întizamî, saziya Piropagendeya 
Îslamî û wezareta Navxwe hat 
spartin. Ew gelaleye di halekê de 
hate pesendkirin ku binyatên 
berevankarên mafên mirov ên cîhanî 
di vê derheqê de huşdarî dabûn. 

Pêka vê pejrandiya han, saziyên 
nedewletî ji hevkariyên malî ên 
dewletî hatine bêparkirin, û 
lidarxistina her meş û 
xwenîşandanekê ji aliyê saziyên sivîl 
ve girêdayî bi wergirtina iznê ji 
navendên peywendîdar ve heye. 
Nûnerên Meclîsê bi pejirandina 
bendekê ji gelaleya çalakî û 
zêrevaniya li ser ewa ku "saziyên 
xelk binyat” hatine hisêb, tenê 
demekê dikarin civîn û meşên ne 
siyasî li darbixin ku izna vê yekê 
hatibe wergirtin, lê niha şûnde dibe 
saziyên sivîl di çarçoveya çalakiyên 
pisporî ên xwe de bi berçavgirtina 


yasaya han li ser çalakiyan 
berdewam bin. 

Ev gelaleye di halekê de ji aliyê 
nûnerên mecilîsê ve tê pejrandin û 
pêşniyaza vêdedana benda 
peywendîdar bi civîn û 
xwenîşandanan tê kirin, ku di esla 
27’an a yasaya bingehîn ya rejîmê de 
hatiye: "Lidarxistina civîn û 
rêpêvînan, bi bê hilgirtina çekan bi 
şertekê ku di gel bingehên îslamê 
dijberî tunebin azad e”. 

Saziyên "xelk binyat’’ li vir şûnde ku 
di yasayê de wek sazî têne navbirin, 
bi binyatekê tê gotin ku di rastaya 
armancên giştî û sinfî ên giropek ji 
kesên heqîqî û huqûqî ên ne dewletî 
bi awayekî dilxwaz û bi 
berçavgirtina şert û mercên 
peywendîdar di çarçoveya yasaya 
bingehîn bawer û bihayên exlaqî û 
civakî ên Komara Îslamî a îranê 
hatine avakirin û xwediyê şert û 
mercên sivîl û nesiyasî ne. Li gorî 
pejrandiya han li vir şûnde "saziyên 
xelk binyat’’ bi van saziyên nesiyasî 
tê gotin ku çalakiya wan yasaya 
partiyan bi xwe ve negire û bi 
qazanc, an bi dijî tu kes û aliyeke 
siyasî piropagendê nekin. 

Tiştê balkêş di pejrandina vê 
gelaleyê de, vêdedana benda 
hevkariyên malî ên dewletî bi sazî û 
"NGO”ên ku di benda han de hatine 
ber basê hate rakirin. Xala din a 
balkêş ewa ye ku li gorî têdîtina van 
du pejrandiyane saziyên han dibe 
pêş wergirtina her cure hevkariyekê 
çi neqdî û çi ne neqdî, ji ajansên ser 
bi NY û çavkaniyên din ên alîkarên 
derekî, çi heqîqî û çi huqûqî, asta 
hevkariyan û mijara vê ji bo 



wergirtina iznê, binyatên 
peywendîdar haydar bikin. Eva di 
demekê de ye ku di şirovekirina 
Madeya 12'an a vê gelaleyêde, ku 
bas ji avakirin, çalakî û zêrevaniya 
li ser saziyên "xelk biyat" diket, 
dana iznê bona çalakiyên 
navneteweyî ên "NGO’’yan girêdayî 
bi pejrandina wezareta karê derve 
heye. 

Em dikarin pejrandina wê gelaleyê 
wek bertengtir kirina cîxiza 
çalakiya saziyên sivîl di îranê de 
bihesibînin. Ji ber ku ew gelaleya di 
rewş û zirûfekê de hatiye 
pejrandin ku hevçax di gel 
berhevdana vê gelaleyê di Meclia 
rejîmê de, Saziya Jêborîna 
Navneteweyî û binyata "Ersê 
sêyem’’ du Saziyên çalak di biyavê 
berevanî ji mafên Mirov, bi 
derkirina daxuyaniyeke hevpar li 
gor pejrandina gelaleya avakirin û 
zêrevaniya li ser çalakiya saziyên 
sivîl hişdarî dabûn. Van du 
binyatane pejrandina gelaleya han 
bizmarkirina Tabûta mafê azadiya 
civat û binyatan di îranê de anîne 
hisêb. Saziya Jêborîna 
Navneteweyî û Ersê sêyem di 


xwe de 


daxuyaniya hevpar ya: 
ragehandin ku ev gelaleye zengila 
mergê saziyên nedewletî û civaka 
Sivîl di îranê de lê dide. 

Pêştir Ersê sêyem, ku saziyeke 
nedewletî ye, û bi armanca 
xurtkirina dêmokrasî, aştî, û mafên 
mirov, hatiye avakirin, di 
hişdarekê de pejrandina vê 
gelaleyê wek binasek ji bo 
canemergkirina civaka Sivîl li îranê 
de anîbû hisêb. Dîrokê bi başî daye 
holê ku li jêr sîbera reş ya Komara 
Îslamî ya îranê de, sazî û "NGO’’yên 
sivîl nekarîne bi bê pirsgirêk û zext 
û givaşan çalakiyên xwe berdewam 
bikin, û endam û birêveberên van 
saziyane di gel heps, îşkence, 
dûrxistin û zext û givaşên cur bi 
cur berengar bûne. Destbiserkirina 
Mihemed Sidîq Kebûdwend serokê 
saziya mafê mirov a Kurdistanê û 
Nesrîn Sitûde û dehan çalakên din 
ên mafên mirov mînaka biçûk di vê 
derheqê de têne hisêb. Pejrandina 
gelaleya avakirin û zêrevaniya li 
ser çalakiya saziyên sivîl xurtkirina 
berbend û zext û givaşan di 
hember civaka sivîl tê hisêb. 

Jêder: Malpera R. Ferda 


Werzek nû di têkiliyên Iran û Amerîkayê de 



Selam Îsmaîlpûr 


Sêyemîn mesaja Barak Obama 
serkomarê DYA bi boneya hatina 
newrozê û serê sala nû ya Rojî, 
nîşaneya guherîneke pozetîv ya 
Koşka Sipî di hemberî 
deshilatdarên rejîma îranê de bû. 
Di vê mesajê de berevajiyê her du 
mesajên pêşîn rûyê axavtinên 
Obama tenê û tenê li xelkê îranê û 
hêviyên demokratîk ên xelkê bû. 
Mesaja yekemîn ya Obama di 
Newroza sala 1388, an de doma 
propagendeyên serdemê 
hilbijartina serkomariya li 
Amerîkay de bû, lewra wî rû li 
seranên rejîma îranê kir û gote 
wan ku amade ye bi awayekî 
eşkere di gel wan gotûbêjan biket, 


û kêşeya di nevbera wan de çareser 
biket, ev mesaja li rastî de dijkiryarek 
li hemberî aloziyên serdemê 8 sal 
serkomariya Bûş di ware têkiliyên 
di navbera her du welatan de bû. Li 
rastî de li cihdemana hêzên 
Amerîkayî di îraqê de û bê 
encammana şerê îraqê, serbarê xercê 
û têçûya abûrî û mirovî ya bêreje û 
cihê heyrîmanê ji bo Amrîkayê û 
bandorek pirr xirap ya wê li ser 
piristîja zilhêziya Amerîkayê heta li 
serdemê Bûş û di rapora " Beyker- 
Hamîlton" de rengvedan hebû û 
nîşan da ku Amerîka weha difikire 
ku hêdî-hêdî divêt deriyê gotûbêjê bi 
rûyê îranê de veke, û rolê vî welatî 
wek hêzeke herêmî bi fermî nas 
biket. Lewra Obama di peyama xwe 
ya sala 1388'an de bi xwendina 
helbesta bnavûdeng a 
"Seidî",hevpeywendî û dostatiya xwe 
di gel deshilatdarên Tehranê 
ragihand û gote wan ku em amade ne 
da ku dostaiyê bi we re bikin, lê 
bûyerên piştî hilbijartina sala 1388'ê 
li îranê, ew rewayîya ji Obama û 
dezgehên dîplomasiyê ên DYA sitand, 
ku bi awayek dilxwaz prosesa 


nêzîkatiya bi îranê re bidomînin. 
Hevçax binpêkariya bi eşkere ya 
mafên mirovan li kolanên îranê de û 
pêdagiriya rejîma îranê li ser 
domandina projeyên xwe ên navikî û 
leşkerî, egera her cure bihevre sazan 
û aştiya di navbera herdu aliyan de 
jinav bir. îranê DYA bi vê yekê 
tawanbar dikir ku ji bo hiloşandina 
rejêma îranê dixwaze ku şoreşek 
mexmelî di îranê de rê bixe, û li 
hember de dibîne ku komara Îslamî 
tu guherênek bi ser siyasetên xwe de 


neanî, û heta astengên pitir jî 
danîne ser riya diyalog û têkilyan. 
Eva bû ku Obama gellek bi bêhêvîtî 
ve bas ji wan derfetan kir ku îran 
bibû sedema ji navçûna wan 
derfetan, û deshilatdarên rejîmê 
rexne kir. 

Lê mesaja newroziya evsal di 
tiştekê de cuda bû, ew jî eva bû ku 
navbirî d vê mesaja xwe de 
bêhêvitiya derheq hewlên aştî û 
diyalogê eşkere kirin. Mesajek ku bi 












Siyasl 

Doma gotara; Werzek nû li 
pêwendiyên Amerîka û îranê de 

tevahî rûyê vê li xelkê îranê û hilgirê 
piştevaniya ji hêvîyên demokratîk ên wan 
bû, Obama di gel xelkê îranê bi zimanê 
helbesta Sîmîn Bêhbehanî, axavtin kir, 
piştevanî ji girtiyên wek Ebdulreza Tacîk, 
Ceifer Penahî û Nesrîn Sitûde kir. 

Gellek xwîn hewce bû da ku Obama ji 
helbesta "Benî Adem" ya Seidî ve bigîje 
"Hedîs Hubul Weten" ya Sîmîn 
Bêhbehanî, û vê yekê qebûl biket ku 
mîrata çand û şaristaniyeta îranê ne, ne 
deshilatdarên Komara Îslamî. Mesaja 
Obama eşkere kir ku niha civatgeha 
navnetewî jî wek xelkê îranê hatine ser vê 
baweriyê, ku manewa Komara Îslamî û 
domandina siyasetên wê, ne li 
berjewendiya xelkê îranê de ye û ne jî bo 
qazancê civathgeha cîhanî ye, lê eva xelkê 
îranê ne ku îsbat dikin ku heya çi 
radeyekê amadeyê fîdakarî û qebûlkirina 
yektir di pêxema gihîştina bi rizgariyê ye 
ne. 

Obama di mesaja xwe de nîşan daye ku 
serdemê diyalog û ji yektir têgihîştina di 
navbera îran û Amerîkayê derbas bûye, û 
ew xeyal di nava nermrewtirîn rewtên 
siyasî ên DYA de jî nemaye, ku îmkana vê 
hindê hebe kêşeyên di navbera her du 
aliyan ji riya diyalogê ve bihê çareser 
kirin, her lewra li dukturînên nû yên 
leşkeriye Amerîkayê de giringiyek nû 
didne bihayên Amerîkayî wate demokrasî 
û mafên mirov,û rejîmên tepeserkarê 
azadiyê ji riya bikar anîna hêz ve agehdar 
diket.Axavtinên Obama di gel dijkiryara 
herî tund ya deshilatdarên tehranê 
berbirn bûye, û her di wan rojan de 
Ehmedînijad li sefera xwe ya bo 
Kirmaşanê ew mesaj wek sivikatiyek bi 
"xelkê îranê" hesêband û Obam wek bûke 
şûşeya destê Sehyûnîstan nav bir ku xelkê 
îranê tu giringiyekênodre ji gotinû 
helwestên wî. 

Herweha Larîcanî serokê meclîsê 
peyama Obama bi cihê dax û keserê 
dizane û dibêje:" rengê vê hindê dida ku 
Obama kincln serkomariya welatek mezin 
li ber xwe derxistine û li asta serokê hizba 
Keskan taya yek ji bajarên dûrketî yên 
Ewrûpayê! diaxive.Larîcanî û 
Ehmedînijad, gotinên Obama weke 
pêngavekê dihesibînin ku direvbûna 
hewlên du salên derbasbûyî ên dezgeha 
dîplomasiya Amerîka bo gotûbêja li gel 
Komara Îslamî eşkere dike. Cuda ji wê ku 
axaftinên han heya çi qasekê nêzîkê 
rastiyê bin, em dikarin bêjin ku tîma 
siyaseta derve ya obama û heta Bûş (li 
gera duyemîn a serkomariya Bûş de) di 
heyamê wan çend salan de gişt riyek bona 
diyalog û qenaetpêanîna Komara Îslamî 
bona desthilgirtin ji siyaseta 
tevdanîkarane di herêm û cîhanê de 
ceriband û gişt cehd û potansiyela 
diplomatik a xwe xiste ger bona we ku 
Komara Îslamî razî bike ku wek hêzeke 
herêmî ya berpirs û bersivder riftarê bike 
û rêz ji pîvan û pirensîpên navnetewî 
bigre. 

Lê ya ku siyaseta nermrewane a Obama 
jî nekarî serketinekê li vî warî de bidest 
bixe, nîşan da ku siyaseta bihevresazan a 
di navbera wan du welatan di kurtheyam 
de şikest xwariye û tê çavnihêr kirin 
gerek din ji alozîya diplomatik û siyasî li 
pêwendiyên wan du welatan de dest pê 
bike ku encama wê jî li berjewendiya 
Komara Îslamî de nabe. 


Agirî B 

Biryarek ji dilê bajarê "Jmêv"ê ve, bo 

nîgerankirina Rejîma îranê 



Şehab Xalidî 


Civata Mafê Mirovan a Saziya 
Neteweyên Yekbûyî li bajarê 
Jinêv'ê di roja pêncşemiyê 31’ê 
Adarê biryarnameyek derkir ku li 
gorî vê birayarnameyê divêt ku 
raportnêrek taybetî ji bo lêkolîna li 
ser mafê mirovan li îranê de bête 
diyarîkirin. Ev birayarname bi 22 
dengên "belê", 7 dengên "ne", û 14 
dengên "bê alî" hate pesendkirin. 
Her piştî pesendkirina vê 
biryarnameyê Seyid Mihemed Riza 
Secadî, nûnerê îranê li civîna Şêvra 
Mafê Mirovan ya NY de, ragihand 
ku ew biryar bê însafane û 
nedadperwerane ye, û li encamê de 
tevî şikestê berbirû dibe. DYA’ê jî 
di vî warî de keyfxweşiya xwe 
ragihand û ew biryar wek 
pêngavek giring di warê 
piştevanîkirina civatgeha 
navnetewî ji xelkê îranê binav kir. 

Mark Tuner axavtinvanê 
Wezareta Karûbarê Derve ya 
DYA’ê jî derheq derkirina vê 
biryara girîng got: "Ew biryar ji bo 
xelkê îranê û ji bo Civata Mafê 
Mirovan pêngaveke gellek girîng e, 
jiberku bi pesendkirina biryarek bi 
vî awayî serbarê hewlên Komara 
îslamiya îranê, ji bo bêdengkirina 
dengê neyaran û dijberên xwe, 
xelkê îranê dikarin di warê mafê 
mirovan de dengekî bilind, rohn û 
zelal di asta civatgeha cîhanî de 
hebin. 

Her di vê derheqê de, Suzan Nasil 
berpirsyara karûbarê NY, li 
gotûbêjeke taybetî, di gel R. Ferda 
de got: "Cehd û tekoşîna Rejîma 
îranê bona pêşîgirtina ji 
pesendkirina biryarnameya Civata 
Mafê Mirovan, bixwe nîşaneya 
radeya giringiya vê biryarê ye, ku 
dibe sedema vê ku zextên zêdetir 


bêxne ser Rejêma îranê bona vê ku 
nekare dirêjiyê bide tepeseriya 
xelkê nerazî di îranê de. 

Hewceye bihê gotin ku Civata 
YE’ê jî, roja duşemiyê 21’ê Adarê 
evsal biryara gemaroxistina li ser 
binpêkarên mafê mirovan di îranê 
de pesend kir. Herçend ku di 
naweroka vê biryarnameyê de 
îşare bi cureya gemaroyan 
nehatiye kirin, lê li gorî zanyariyan 
aliyê kêm yê gemaroyan, 
qedexekirina hatûçûna binpêkarên 
mafê mirovan bo nav xaka welatên 
endam li YE’ê û herweha daxistina 
darayiyên wan e. 

YE'ê jî di halê amadekirina hinek 
pêweran e da ku li ser bingeha wan 
pêweran rîzbenda binpêkarên 
mafê mirovan bête amadekirin û 
ew kesane bikevne ber dorpêçên 
NY. 

Civata Mafê Mirovan ya NY, di 
destpêkê de 12 raportnêrê taybet 
bi welatên binpêkarên mafê 
mirovan hebû, ku niha ew rêjeya 
kêmtir bûye û bûye 8 raportnêr. 

Wate niha ji aliyekê ve 
raportnêrên taybet bi welatan 
(gozarişgeranê wîjêyê kişwerî) 
kêm bûne, ji aliyekî din ve 
raportnihêrên taybet bi warekê 
(gozarêşgeranê wîjêyê muzuî) di 
halê zêdebûnê de ne. Civata Mafê 
Mirovan di destpêkê de 28 
raportnêrên taybet bi warekê 
hebûn, ku niha ew rêjeya bo 33 
raportnêran zêde kiriye. 

Raportnêrên taybet bi warekê li 
hemberî gişt welatan de 
berpirsayetî hene, û tenê li ser 
warekî taybetî, wek îşkence, 
tundûtîjî û ... bi dijî zarokan 
lêkolînan dikin, lê raportnêrên 
taybetî yên welatan 
(Gozarêşgeranê wîjêyê kişwerî) li 
ser gişt warên binpêkirina mafê 
mirovan di welatekî de lêkolînê 
dikin. 

Civata Mafê Mirovan ya NY di 
navbera salên 1984 - 2002 
raportnêrê taybet bi mafê mirovan 
li îranê de diyarî kiribû, ku 
Rînaldo Galîndopil û Morîs 
Kapîtorn bûn, lê rejîma îranê çi 


demekê bi awayê hewce hevkariya 
wan raportnêran nekir. 

Di rastî de biryara diyarîkirina 
raportnêreke taybet bi mafê 
mirovan di îranê de, û herweha ew 
biryara YE’ê derheq binpêkarên 
mafê mirovan di îranê de nîşaneya 
vê yekê ye ku Komara îslamiya 
îranê serbarê zextên civatgeha 
navnetewî amade nine ku rêz ji 
mafê mirovan di îranê de bigre û 
herweha hewce ye ku zextên li ser 
îranê bihên zêdekirin. Bi wateyek 
din hem NY û hemjî YE’ê dixwazin 
gavekê zêdetir ji derkirina 
biryarname û eyankirina 
nerizayetiyan hilgirin. 

Derbarê lêkolînan li ser 
binpêkarên mafê mirovan di îranê 
de Saziya "Edalet berayê îran” 
(dadperwerî bo îranê) heyameke 
ku mijûlî amadekirina dosyeya 
hiquqî dijberî binpêkarên mafê 
mirovan di îranê de ye. Heya niha 
rîzbendên curbicur di warê 
binpêkirina mafê mirovan di îranê 
de ji aliyê saziya navhatî ve hatine 
amadekirin ku hinek ji wan 
rîzbendan li malpera "Kempeyna 
navnetewî li îranê’’ û malpera 
"Navenda belgenameyên mafê 
mirovan di îranê de” hatine 
bilavkirin. Herweha dîplomatkarên 
Ewrûpayî jî rîzbendek 80 kesî li ser 
binpêkarên mafê mirovan li îranê 
de amade kirine. 

Bona komkirina belgeyên pitir û 
hûr û deqîq li ser binpêkarên mafê 
mirovan û herweha komkirina 
zanyariyên ciyê baweriyê ji aliyê 
qurbanî û şahîdan ve, divêt em 
hemî bi taybet çalakên mafê 
mirovan di îranê de, hewlê bidin 
ku alîkariya zêdetir bi navendên 
navnetewî re bikin, bona vê ku 
Komara îslamiya îranê zêdetir 
bikeve jêr zextê, û nekare bi awayê 
sîstimatîk dirêjiyê bide siyaseta 
zext, tepeserî û bikaranîna 
tudûtîjiyê bi dijî tex û qatên welat. 

Niha ji vê derfeta ku ji bo çalakên 
mafê mirovan pêk hatiye, ew 
çalakvanane hewce ye ku serdana 
dadgehên welatên Ewrûpayî bikin, 
û lêkolînê li ser wan şîrket û 
layenên tîcarî û têkiliyên malî yên 
binpêkarên mafê mirovan bikin, û 
encama wan lêkolînan bi dadgehên 
Ewrûpayî ragehînin, Ku bi hewl û 
mandîbûna zêdetir ya wan, 
bêguman bazineya çalakiya wan 
şîrket û aliyên ku têkilî bi 
binpêkarên mafê mirovan di îranê 
de hene, berteng û bertengtir dibe. 

Çavkanî: 

Malpera BBC 

Malpera R. Ferda 

Gotara: salî niku berayê hiquqê 
beşer der îran, N: Şadiyê Sedr 

YSK' Tirkiyê 
berbijariya 12 

namzetên kurd 



Lêjneya Hilbijartina Bilind a Tirkiyeyê 
(YSK), berbijariya Hatip Dicle, Leyla Zana, 
Sebahat Tuncel, Giiltan Kişanak, Şerafettin 
Elçi û bi giştî 12 berbijarên serbixwe betal 
kir. Piştî biryarê ji siyasetmedaran 
daxuyaniyên tund hatin dayîn. 

Ahmet Turk: Ev biryar ne tenê ya YSK'ê ye, 
belkî operasyoneke siyasî ye, û tê xwestin ku 
pêşiya îradeya kurdan bête girtin 

Selahattin Demirtaş: Ev operasyoneke siyasî 
ye û nebeşdarbûna hilbijartinê jî di nav de 
hemû alternatîf di ser maseyê de ne. 

Hasip Kaplan: Ger hevalên min nikarin 
beşdarî hilbijartinê bibin, divê Erdogan jî 
beşdar nebe, ji ber ku wî jî ceza xwariye. 

Şerafettîn Elçî: Li Tirkiyê beşeke darazê 
xizmeta îdeolojiya resmî dike, ev feraset li 
Tirkiyeyê zal e. Biryara YSKyê jî encama vê 
ferasetê ye. 

Bayram Bozyel: Biryar bi temamî siyasî ye û 
sîstemê tehamula wê çendê nîne ku kurd 
beşdarîjiyana siyasî û demokratîk bibin. 



Herweha Partiya Sosyalîst a Kurdistanê (PSK) 
jî, li vê derheqê de daxuyaniyek weşand û ji 
hêzên welatparêz xwast, ku meydana xebata 
legal û siyasî bo dewletê vala nekin. 

Herweha daye xuyakirin ku ew biryar, 
biryareke siyasî û ne huquqî ye, û ew biryar, 
wek cî be cî kirina siyaseta resmî ya dewleta 
Tirk hesibandiye û ragehandiye ku Arrmanca 
vê biryarê derxistina Kurdan e ji qada xebata 
legal û siyasî. 

Herweha ew biryar tê wateya destêwerdana 
dewletê li îradeya gele Kurd de, ew jî bi 
daxwaza hêzên tarî yên wek Ergenekon, Ku 
hêzên hanê dixwazin û hewl didin, ku rewş 
aloztir be û şer û pevçûn destpê bike. 

Psk'ê herweha di daxuyaniya xwe de qala 
Destûra Bingehîn jî kiriye û nivîsandiye:” 
Biryara hanê carekî dinê nîşan da ku Destûra 
heyî, ku berhema kûdetaya faşîstî ya sala 
1980'an e, astengeka herî mezîn e li pêşiya 
proseya guhertin û demokrasiyê. Bi biryara 
han, carekî din eşkere bû, ku pînekirina destûra 
heyî nabe dermanê derdan". 

Di dawiyê de PSK banga hêzên welatparêz ên 
Kurd dike ku meydana xebata legal û siyasî vala 
nekin û li ser xebata siyasî û sîvîl pêdagir bin. 
Herweha banga hezên aşitîxwaz, demokrat û 
guhartinxwaz dike ku dengê xwe li hember 
biryara han, ku dixwaze deriyê xebata siyasî û 
legal li ser me Kurdan da bigre, bilind bikin. 


Agirî O 

Serketina xelkê Sûriyê, şikesta 

Komara Îslamî ye 



Selîm Zencîrî 


Serhildan û şoreşên ku ji ber 
rewşa aloz a siyasî, aborî û civakî li 
deverê de serî hildane û bilez tîrojk 
û pêlên xwe derdorê re dihawêje, 
weke xuya dixwaze arasteya 
dîrokê biguherîne. Her wek eva ku 
li dawiya dehsala 1980'ê de bi 
hiloşîna komonîzmê li Ewropaya 
Rojhilat de rû da û niha jî bi 
bidawîanîna deselatên dîktatorî, tê 
hêvî kirin ku arasteya dîrokê ber bi 
aliyek dilxweşker, anku demokrasî, 
azadî û teloransê ve bibe û bi 
destpêkirina biharek nû, dawiyê bi 
zivistan û serberedatiya dîktatoran 
bîne. 

Li doma vê pêvajoya 
azadîxwaziyê de, niha em dibînin 
ku pêlên demokrasîxwaziyê 
gihîştine Sûriyê (take welatê erebî 
yê hevalbend û dostê stratejîk ê 
Komara Îslamî a îranê) û zêdeyî sê 
heftiyan e ku nearamî û 
xwenîşandanên mafxwazane li wir, 
destpê kirine û ew dengên ku bi 
salan bû hatibûn fetisandin, niha 
dîsan serî hildane û dixwazin 
dawiyê bi desthilata kêmaniyek 
dîktator û zalim bînin ku 48 sal in 
ew ji her terze azadî û mafek 
mirovî û siyasî bêpar kirine û bi 
sepandina yasaya rewşa awarte, 
ew welat kirine zîndan û 
cehenemek ji bo xelkê û ji vê 
yasayê weke alava serkut û mista 
hesinî li ser serê hevwelatiyên 
Sûriyê mifaha xirab a siyasî 
wergirtine. 

Aloziyên Sûriyê ji çend aliyan ve 
girîng û cihê baldanê in: 

*Serbarê wê ku welatek dîktatorî 
ye û renge riftar û kiryarên wan li 
asta navxweyî de her wekî 
dîktatorên din be, lê li asta 
navnetewî de cudahiya wan heye û 
bi xurtkirina torên terorîstî bi 
hevkariya rejîma îranê, xeterî û 
metirsiyek mezin e bo ser ewlehî û 
asayîşa navnetweî. 

*Take welatê erebî yê hevalbendê 
rejîma îranê li deverê de ye û bi 
pira pêwendiyên navbera îran û 
welatên erebî tê hesibandin. 

*Rejîma Sûriyê dost û hevalbendê 
nizîk yê hemû dujminên Îsraîlê ye 
û ji ber helwestên tund ên xwe li 
dijî Îsraîlê, hertim ji sermiyanek 
siyasî û menewî a zaf piştqahîm 
bûye. 

*Yek ji pêkhênerên mîhwer û 
hêla îran- Sûriye- Hizbula û 
Hemasê tê hejmartin. 


*Sûriye girîngtirîn hêl û mesîra 
tiranzîtî bo veguhastina çek û 
teqemenî û hêza spaha Pasdaran bo 
desttêwerdan, fitnegêrî û 
alozîafirandina li welatên din de ye, 
bi watayek din şademara terorîzmê 
li deverê de ye. 

*Sûriye û ji riya wê ve jî Lubnan û 
Xeze, bûne qada herî baş bo lîstikên 
Komara Îslamî. Hebûna vê rolê jî 
anku ya kanla û derbasgehê ji bo 
Sûriyê, girîngî û qazancek zaf a siyasî 
û aborî ji hêla rejîma îranê ve pê 
daye. Ji ber ku Komara Îslamî ji bo 
mana xwe, berdewam hewcehî bi 
şerengîzî û puanwergirtinê heye ku 
eva jî ji hêla rejîma Sûriyê ve jêre tê 
misogerkirin. 



*Xalek din a girîng jî ku bûye 
sedema temah û rakişandina 
piştewaniya rejîma îranê, 
desthilatdariya kêmaniyek şîî a 
Elewî bi ser zorahiya sunemeseb û 
netewên din e ku 12 ji sedê a nifûsa 
Sûriyê pêk tînin, ji ber ku di rastaya 
îdeolojî û ramana wê de dimeşe. 

Niha ku êdî rewşa Sûriyê û deverê 
gor dilê wan nameşe û li egera 
berdewamiya xwenîşandanan de, 
her terze reform yan guhertinek 
bingehîn, dikare guherîna 
hevkêşeyên siyasî yên deverê jî bi dû 
xwe re bîne ku li her du egeran de jî 
xelkê Sûriyê ji dest dîktatorî û 
hovêtiya 48 salî a rejîma Sûriyê de 
rizgar dibin û li asta deverî û 
navnetewî de jî siya vê rejîma 
metirsîdar û terorîstperwer namîne, 
herweha utomatîk jî destê Komara 
Îslamî li deverê de kurt dibe. Her eve 
ye ku Komara Îslamî û hevalbendên 
wê nîgran û xembar kirine û hewil 
didin ku bi hemû hêza xwe li dijî vê 
pêla tisonamiya demokrasiyê 
bisekinin ku hemû dever dagirtiye û 
ew jî dixwazin rejîma Beis a Sûriyê ji 
wan tîrojk, pirîşk û mirinê rizgar 
bikin. 

Diyare derheq wan serhildanan jî 
cudahî û dufaqiyek li siyaseta derve 
a wan de heye, ji ber ku karbidestên 
Komara Îslamî li rûyekî de piştewanî 
û pêşwaziya şoreşa xelkî li welatên 
din de dikin û bi doma şoreşa Îslamî 
û hişyariya îslamî nav dibin, lê bi 
nîsbet bûyer û aloziyên li Sûriyê 
siyaseta bêdengiya ragihandinî 
hevterîb li gel hinartina hêza 
serkutkar a Spaha Pasadaran ji bo 
tepeseriya xelkê Sûriyê hilbijartin û 
berevajî îdea û durûşma rûyekî û 
bênaverok a xwe, şoreşa xelkê 
Sûriyê û cînayetên rejîma Beis û 
hêzên ewlehî ên wî welatî bi nedîtî û 
nebihîstî nîşan didin. Her wek berê jî 
bi nirxa rakişandina piştewaniya 
Rûsiya û Çînê ji xwe, çavên xwe li 
hember cînayet û riftarên xirab ên 
wan bi misilmanên Çiçinî û Çînî re 
miqandin û niha jî dimiqînin. 

Lê piştî derbasbûna du heftiyan bi 


ser aloziyên Sûriyê de, li encam de 
me dît ku Komara Îslamî siyaseta 
bêdengiya xwe şikand û ji zimanê 
balyozê xwe li Şamê( Ehmed 
Mûsewî) ragihand ku xwenîşandan û 
bûyerên Sûriyê hevşêwe û nusxeya 
duyem a fitneya sala borî a îranê û 
pîlan û kumpiloya derekî ye. Bi 
heman awayî Beşar Esed jî îdiaya 
fitne û hebûna destê derveyî li 
Sûriyê de kir û ragihand ku dê bi 
hemû terzekê li dijî vê pîlanê 
bisekine û dê wan tûşî şikestê bike. 
Beşar Esed li peyama xwe de nîşan 
da ku ne tenê xwaziyarê reform û 
çaksaziyê nine, ji ber ku siyaset, 
riftar û kiryarên hevşêweyê hevbîrê 
xwe dimeşîne û ji her riyek tund û 
tûj û alavek serkutê bona fetisandina 
hawara azadîxwaziyê mifahê distîne 
û her terze nizîkatî, girêdayîbûn yan 
xwastek demokrasîxwazane dê li 
pêçûlîkê de bifetisîne. Her eve ye ku 
xelkê Sûriya bo berdewamî li 
xwenîşandanên zêdetir heya gihîştin 
bi kopika azadiyê han dide, ku li vê 
çarçoveyê de durûşmên "ne hizbula 
ne îran" û "Sûriye, xwedê û azadî" 
eyankerê vê rastiyê ne. 

Lê rastiyek din heye ku nabe bihê 
piştguh xistin, ew jî li vê qonaxê de 
her du li pey derfet û delîveyekê bo 
kirîzafirandin li deverê de bi 
armanca xwederbaskirin ji vê rewşê 
digerin û çi weke sirûştê dîktatorî ê 
xwe û çi jî weke îdeolojî, eqliyet û 
siyasetên xwe dixwazin torên 
alozîafirandin û fitneçîtiya xwe li 
deverê de geş û gurrtir bikin û li asta 
welatên erebî de bi afirandina şerê 
Şîe û sunnî û maytêkirina li kar û 
barên wan de ku beşek ji wê niha li 
Kuwêt, Behrên, Yemen û Erebistana 
Seûdî de eşkere û xuya bûye, çi jî 
weke afirandina şerek din bi Îsraîlê 
re ji riya mîhwera xwe, anku ji bakûr 
ve bi Hizbulahê û ji başûr ve jî bi 
Hemasê; û bi vê çendê jî raya giştî li 
ser pirsên navxweyî ên xwe berxwar 
bikin û zemîne û delîveyê bo serkut 
û tepeseriya pêtir a xelkê li hundur 
de biafirînin. 

Lê êdî li egera birêvebirina her 
senaryoyekê de, dîsan jî derdê 
rejîma Sûriyê derman nabe û 
girdîlka wê ketiye lêjiyê û vegeriyan 
û poşmanbûna xelkê jî ji xwastên 
rewa ên xwe zehmet û dijwar e. 
Lewma rejîma Sûriyê neçar e yan 
xwe îslah bike, yan eva ku dê tûşî 
çarenivîsa her yek ji Tûnis û Lîbiyê 
bibe û li her sê egeran de jî derfeta 
beşdariya xelkê li desthilatê de pêk 
tê û bi misogerbûna berjewendî û 
daxwaziyên rewa ên xelkê jî, çi din 
rejîma pêşerojê a Sûriyê nikare û 
nabe piştewanê terorîzma xurtkirî a 
Komara Îslamî û bi wî awayî jî 
Komara Îslamî bê yar û piştewan 
dimîne, lewma serketina xelkê 
Sûriyê, şikesta rejîma Komara 

Îslamî ye. 

Ceifer Mubeşirniya 

Ger em dîroka desthilatdariya 
Komara Îslamî û xebata li hemberî 
hovîtiya vê rejîmê bi giştî biser sê 
qonaxan de parve bikin ; em dibînin 
ku li qonaxa yekem de 
berbirûbûnên rasterast ên 
opizîsiyonê dijî Komara Îslamî li 
destpêka bi desthilatgihîştina wê de 
bû ku pêkhatibûn ji gengeşeyên 
siyasî û xebata netewî bi awayên 
cur bi cur û heya şerên çekdarî û ... 

Kar û xebata neyarên Komara 
Îslamî di şeklekê de hewildan bo 
neçarkirina desthilatdarên rejîmê 
bû da ku dengê rewa yê 
mafxwaziya wan bibihîse. Lê di 
hember de ; Komara Îslamî ku bi fêl 
û hîleyan desthilat bi dest ve girtibû 
û dizanî ku ji bo nerewa nîşandana 
xwastên wan tu pasawek rol 
nabîne ; pileyên rayedarî ên 
birêveberiy ola îslamê bi xwe 
bexşîn û mafê berevanîkirinê ji 
îslama cura Komara Îslamî a îranê 
bi xwe dan û bi hemû awayên 
nemirovane û ne îslamiyane ; 
dijberên xwe bi tometên kafir ; dijî 
îslam ; muharibe û ... ; ne tenê 
jinavbirina wan bi heq dizanîn, 
belkî bi xêrek mezin û xizmet bi 
îslamê jî didan zanîn. 

Eva di halekê de bû ku dijberên 
rejîma nerewa û xwesepandî ; bi 
taybetî saziyên demokrat ; hizrek 
siyasî û azadîxwazane a dûr ji 
têkiliyên olî di pêxema civakek 
saxlem û pêşketî kirine riya xebata 
xwe ya rewa bo gihîştin bi armancê. 
Di rastî de jî rayedarên Komara 
Îslamî dizanîn ku daxwazên wan 
mirovên demokrat û azadîxwaz ; di 
qonaxa hişyariya xelkê de ; dê 
daxwazên gişt xelkê îranê bin. 
Lewma rejîmê tepeseriya dijberan ; 
bi tometa dijî îslam û xwedê bi 
rewa da zanîn. Çimku dizanîn ku 
tenê dijî xwedêbûn dikare 
misteheqê wan curên îşkence û 
jinavbirina hovane bibe û bikare 
dijberan li ber çavên xelkê bisilman 
û oldar bixe. 

Rewşa han kêm û zêde heya 
qasekê xwe di dîroka 
desthilatdariya Komara Îslamî de 
cih kir. 


Bikaranîna siyasetên şikestxwarî li hember 

qonaxek nû ya xebatê 


Her çend pêvajoya han niha jî ji 
aliyê Komara Îslamî ve her dom 
dike ; lê bieşkere û di nav hişyariya 
xelkê de dimeşe û derbasî qonaxek 
din a zolma eşkere bûye. 

Berxwedaniya hêzên dijber bi 
taybetî hêzên demokrat û 
azadîxwaz ; herweha hişyariya xelkê 
û xebatên kêm û zêde nehênî ên 
sîvîl ; melayên kevneparêz ên 
desthilatdar di nîzama Komara 
Îslamî de berbirûyê curek din a 
xebata dijberî azadîxwazan kirin. 

Xebata civakî ; xebata tex û qatên 
civaka îranê ji jinan ; ciwanan ; 
xwendekaran ; kedkaran û... heya di 
van dawiyane de xebata olî a beşek ji 
qata mamostayên olî ên ku nêrîna 
îslamek dûr ji siyasetê hene ew jî di 
encama mifahstandina xirab ji 
îslamê ji aliyê desthilatdarên rejîmê 
ve ; riya xwastikên rewa ; nîşandana 
nerazîtiyan li hember dîktaroriyetê 
û gihandina dengê xwe bi cîhanê ; li 
pêşiya xelkê bindest ên îranê danî. 
Xebata jinan jî niha weke mînakek ji 
xebatên herî girîng a civakê di 
pêxema wekheviya mirovan de 
dimeşe ; û heya qasek baş di îranê de 
ber bi pêş de çûye û niha jî di rê de 
ye. Di rastî de wekheviya jin û mêran 
bi wateya gihîştin bi hizrên vekirî û 
qonaxa ronakbîriyê ; herweha 
hişyarbûna civakê bi giştî û 
ektîvbûna nîva razayî a civaka 
bindeste îranê tê. 




Tenê dirûşmên saziyên dijberî 
Komara Îslamî ninin ku vê rejîmê bi 
dujmin û qatilê serê saxlemî û 
hişyariya civakê dizanin ; belkî 
pêşketin û pêwîstiya îroyîn a jiyana 
xelkê ye ku sîstemek li şîweya 
Komara Îslamî û wiha hizrekê di 
xwe de cih nade û ji guherîn û 
reforman di vê sîstemê de jî bêhîvî 
ne. 

Lewma hem xelk dizane ku tenê 
nemana rejîma Komara Îslamî 
remza pêşveçûna civakê ye ; hem jî 
Komara Îslamî dizane ku hişyarî û 
saxlemiya civakê bi taybetî 
ektîvbûna jinan remza vedîtina 
kerxa gihîştina civakê bi zanabûnekê 
ye ku mirovan wekhev bibîne ; û tu 
mirovekê jî bi nûnerê xwedê li ser 
erdê nezane û nejî bipejirîne ku li 
hember her çalakî û livek 
azadîxwazane a tak û girûpên civakê 
de ku li derveyî îrade û xwasta Welî 
Feqîh û murîdên wî de be ; bi 
mifahstandin ji olîbûna xelkê û 
rewayîdan bi kiryarên xwe li gor 


yasayên destkird di qalibê şerîeta 
îslamê de ên di xizmet îdeolojîka 
wan de bin ; wek heram û dijî îslamî 
nezanin. 

Lewma tê dîtin ku rojane çalakên 
xebata civakî ; çandî û ... ; bi tometên 
cur bi cur ên weke dijî olîbûn û dijî 
îslamê tên dadgehîkirin. Herweha di 
vê çarçoveyê de ; xwe bi nûrenê 
xwedêzanîn û xwe bi emanetdarên 
xelkê û welatzanîna desthilatdarên 
rejîmê bûye sedema vê yekê ku her 
cure xebatek li dijî vê nîzamê jî bi 
şer li dijî xwedê û hewildan bo 
tevlîhevkirina ewlehiya welat bihê 
hesibandin û bi hovanetirîn şîwe tên 
jinavbirin. 

Êdî ji xelkê re eyan bûye ; her 
kiryarek ku rejîma Komara Îslamî li 
dijî dijberên xwe û xelkê sîvîl yê 
azadîxwaz bi navê parastina ola 
îslamê dike ; di pêxema parastina 
xwe di desthilatê de ye û ev kiryar 
tolhildan in ji dijberên xwe û 
pêşrewên pêşxistina civakê. 

Bi mekr û hîle ; fêl û pîlan ; herweha 
bi girtin ; îşkence, kuştin û azarên 
derûnî û vijdanî ; ne tenê rejîmê 
nekarî dawî bi tu yek ji wan xebatan 
bîne ; belkî her yek ji xebatên civakî ; 
çandî ; siyasî û netewî ; roj bi roj 
bihêztir û hêviyên serkevtinê geştir 
bûne. Xebat û berxedaniya xelkê 
gihîşt cihekê ku niha xelk amdeyê 
derfeta nêçîrkirina îfrîtê xwînmij in. 
Îfrîtê ku xwe bi xwediyê gişt 
netewên îranê dizane ; niha tu rojên 
dîrokî ên wan netewan ji Komara 
Îslamî re rojên tenahiyê ninin. 

Ewa jî gihîştin bi encamekê ye ku 
berê wê xebatê pêvajoya han 
derbasî qonaxek nû kir ku rojên 
taybetî di dîroka netewên îranê de 
bi hêzên cuda cuda re afirand û hin 


ji wan rojan jî ku xalên hevbeş ên 
dîrokî têde xuya dikin ; dikarin 
bibin qada jihevkomkirina ; reng ; 
hêz û şiyanên cuda cuda ên 
netewên îranê bona vê ku xebatên 
cuda cuda û hevbeş ên çendîn 
saleye civaka pirr netewe û pirr ol 
û meseb ; û rengîne îranê bigihîjine 
encamê. 

Li hember de ; melayên 
kevneparêz û tirsanok ên rejîmê ; 
her wa bi hizra xwe a kevin û bi 
siyasetên çendîn car şikestxwarî ; 
dîsan xwe amadeyî betalkirina 
hêza bihêz a xelkê kerb di dil de 
pengurî dikin. 

Di destpêka newroza îsal de ; di 
her sê rojên dîrokî ên hevbeşe 
netewên îranê ; wate Kuleçarşemî 
(Çarşema sor) ; Newroz û 
Sêzdebeder ; ji wan rojan in ku 
dikarin hêzên cur bi cur ên 
netewên îranê komî serhev bikin. 
Di rastî de kunemişk ji rayedarên 
rejîmê kiribûn qeyserî. Bi 
mîlîtarîzekirina gişt bajar û 
deverên welat û di çendîn bajar û 
seyrangehan de hêzên rejîmê bi 
têkdana ewlehiya xelkê û 
destbiserkirina ciwanan ; dixwastin 
pêşî ji birêveçûna wan cejnên 
dîrokî bigrin. 

Zêdebarê vê yekê jî ; ji aliyê 
çendîn melayên hikûmetî ve ; 
Kuleçarşemî û Sêzdebider heram û 
Newroz jî bi cejnek Îslamî hatin 
pênase û şirovekirin. Lê vê carê 
melayên desthilatdar ên bîrteng 
ligel xelkê hişyar û ciwanên 
xebatkar û çavvekirî berbirû bûn û 
bazara mertalkirina îslamê û lîstin 
bi baweriyên din ên xelkê ; tu 
kirryarek tunebûn. 


Li encama êrîşa bo ser kempa Eşref, 34 kes hatin kuştin 


Saziya Neteweyên Yekbûyî ragihand ku li encama 
êrîşa bo ser Kempa Eşref li îraqê de 34 kes hatin kuşin. 

Roja 9'ê nîsanê hêzên ewlekariya îraqê êrîşî ser kempa 
Eşref ya Mucahidînan di îraqê de kirin ku li encam de 
Mucahidînan bi dar û keviran bersiv dan, lê di enacama wê 
êrîşê de 34 kes bi awayê herî hovane hatin kuştin. 

Li gorî gotina peyvdarê NY, tîmeke wan serdana vê kempê 
kiriye û bixwe termê 28 kesan dîtine. 

Li gor vê çavkaniyê 28 kes bi gulleyan hatine kuştin û 3 kes 


jî ketine ber trumbîlan. 

Peyvdarê dewleta îraqê Elî debax ragihand ew 
kesane bi destê Garda Taybetî ya Mucahidînan 
hatine kuştin, jiber ku dixwastin li kempê de 
bihelên. 

Mucahidîn di sala 1360’an de hatin vê kempê. 
Ew kema ku li 80 kîlometriya bakûra Bexdayê 
de ye, di dema şerê îran û îraqê de hat avakirin. 

Qaçaxa keçên kêmtemen ên îranê 

bo welatên Erebî 


Hejmar 157, 20 'ê Nîsan a 2011 



Roja 16'ê Nîsanê, berpirsên zanîngeha 
Tehranê bi hevkariya şêvra sinfî a kolêja 
zanîngehê bi kiryar dest bi birêvebirina 
yasaya jihevcudakirina keç û xortên 
xwendekar di zanîngehan de kirin. 

Behsa jihevcudakirina regezên nêr û mê 
mêj dem e di zanîngehên îranê de ji aliyê 
karbidestên rejîmê ve bi awayek micid 
pêdagirî jê tê kirin. Berî vê yekê jî Ayetulla 
Xamineyî, rêberê Komara Îslamî, di 
hevdîtinên taybet li gel berpirsên 
zanîngehan de basa jihevcudakirina regezên 
nêr û mê di zanîngehan de kiribû. 


Ayetulla Subhanî yek ji 
Merceiên Teqlîd li îranê, gotibû 
ku bihevrebûna keç û xortan di 
zanîngehan de zirar e û dibe 
seba paremana zanîngeh û 
xwendekaran. 

Ji aliyek din ve jî Wezîrê 
Zanistê gotiye: Basê eslî ji 
îslamîkirina zanîngehan ev e ku 
bihevrebûna regezên nêr û mê 
di zanîngehan de kêrhatî nine û 
têkiliya keç û xortan di 
zanîngehan de, modelek 
Roavayî ye ku cihê pejirandina 
tu yaekji malbatû 
xwendekaran di îranê de 
nine!!! 

Jihevcudakirina 
xwendekaran, bernameyek 
micid a hikûmetî ji bo 
îslamîkirina zanîngehan e ku di 
dewrana Serokkomariya 
Ehmedînijad de bi awayek rijd 
pêdagirî li ser hatiye kirin. 


Qonaxa jihevcudakirina regezan 

di Zanîngehên îranê de destpêdike 

■ 


Roja 16'ê Nîsanê, berpirsên 
zanîngeha Tehranê bi 
hevkariya şêvra sinfî a kolêja 
zanîngehê bi kiryar dest bi 
birêvebirina yasaya 
jihevcudakirina keç û xortên 
xwendekar di zanîngehan de 
kirin. 

Behsa jihevcudakirina 
regezên nêr û mê mêj dem e di 
zanîngehên îranê de ji aliyê 
karbidestên rejîmê ve bi 
awayek micid pêdagirî jê tê 
kirin. Berî vê yekê jî Ayetulla 
Xamineyî, rêberê Komara 
Îslamî, di hevdîtinên taybet li 
gel berpirsên zanîngehan de 
basa jihevcudakirina regezên 
nêr û mê di zanîngehan de 
kiribû. Ayetulla Subhanî yek ji 
Merceiên Teqlîd li îranê, gotibû 
ku bihevrebûna keç û xortan di 
zanîngehan de zirar e û dibe 
seba paremana zanîngeh û 
xwendekaran. 



Ji aliyek din ve jî Wezîrê Zanistê gotiye: 

Basê eslî ji îslamîkirina zanîngehan ev e ku 
bihevrebûna regezên nêr û mê di zanîngehan 
de kêrhatî nine û têkiliya keç û xortan di 
zanîngehan de, modelek Roavayî ye ku cihê 
pejirandina tu yaek ji malbat û xwendekaran 
di îranê de nine!!! 

Jihevcudakirina xwendekaran, bernameyek 
micid a hikûmetî ji bo îslamîkirina 
zanîngehan e ku di dewrana Serokkomariya 
Ehmedînijad de bi awayek rijd pêdagirî li ser 
hatiye kirin. 


Bêrêzî bi mesîhiyên bajarê 

Urmiyê tê kirin 



Di riya namê de ji aliyê rejîmê ve Mesîhî û 
Ermenî ên rûniştiyê Urmiyê re hatiye gotin 
ku wana mafê rûniştin ji bilî rojên yekşemiyê 
li kilîsayên xwe tuninin û heke jî rûniştinek 
xincî rojên navhatî çê bikin, yê kilîseyên wan 


werin daxistin û piştre jî yê 
wan radestî dadgehên dijî 
şoreşê bikin. Hêjayê gotinê ye 
ku heta heyamekî berî niha jî 
dewletê ji wan re digot ku dibe 
rûniştinên wana tenê li rojên 
înê de be. Lê piştî wê ku 
Ermenî û Mesîhî ên Urmiyê li 
ser roja yekşemiyê pêdagir 
bûn, dewlet ji gotina xwe 
paşgez bû. 

Her wusa li zû ve ye ku Ermenî 
û Mesîhî ên wî bajarî, daxwaza 
pêkanîna korekî edebî a 
hevpar ji bo herdu zimanên 
xwe kiriye, lê tucarî ew 
îzinameye ji wan re nehatiye 
dayîn. 



Têkilkirina ol û zanistên 

însanî bi çi armancekê !? 


mînak sîstema ragihandina rejîmê li 
gor hin ji zanistên civakî û siyasî ku 
li dunyayê hene kar pê têkirin. Bi 
awayek din Îslamîkirina zanistan 
pêka mebesta Komara Îslamî, 
qutkirina zanistê ye, wate 
bertengkirina zanistê di çarçoveya 
îslamê de ku ev kar bi tu awayek 
nikare bersivderê hewcehiyên 
civakê be. çimku di cîhana îro de 
her civakek li gor zanistên pêtir, pêş 
dikeve. 

Rast e ku zanistên Însanî ji 
Rojavayê ve çavkanî girtine û divê li 
gor civaka îranê bihê rêkxistin, lê 
şiroveya Komara Îslamî ji civaka 
Îranî, şiroveyek li gor daxwazên 
desthilatê ye û şiroveyek rastîn 
pêka taybetmendiyên civaka îranê 
nine. 

Zanist, bingeha pêşveçûn û 
diyarîkerê riya serkevtina her 
civakekê ye, bêguman ew îslama ku 
Komara Îslamî dixwaze tevlî 
zanistên Însanî bike, ne îslamek 
rastîn dibe, belkî têkiliyên 
desthilatê û tevlîkirina îdeolojîka 
siyasî a xwe ligel waneyên dersî û 
bi taybetî zanista însanî ye ku bi tu 
awayekê bersivderê daxwazên 
civakê nabe. 

Rastkirin û saxlemkirina civaka 
îranê hewcehî bi Îslamîkirina 
zanistan nine, belkî pêwîstî bi hin 
hizrên azadîxwazane û pêtir 
girîngîdan bi zanistên însanî û 
pirsên civakî, herweha avirdanek ji 
rewşa xirab a civakiye xelkê ye ku 
ewa jî ji desthilata Komara Îslamî 
xweş nahê û karnameya vê rejîmê 
nîşan daye ku dijî her cure 
pêşkevtin û guherînek ber bi pêşve 
ye. 

Ji aliyek din ve jî ji bo ku ola xelkê 
paqij be û xelk bikare li gor 
bawerên xwe ên olî ligel xwedayê 
xwe raz û niyazê bike, pêdvî ye ku 
ol ji her zanistek din bi taybetî 
sîstema perwerdeyê bi dûr be û di 
cihên xwe ên pîroz de bihê parastin 
û zanista olî jî cihek diyar û eşkere 
yê xwe hebe. 


Sadiq Vehdanî 

Piştî maşkanêya hilbijartinên 
dewra dehem a Serkomariyê di 
îranê de û pêkhatina nerazîtî û 
xwenîşandanên berfireh li îranê, 
karbidestên rejîmê û bi taybet 
Weliyê Feqîh bas ji îslamîkirina 
zanistên însanî li zanîngehan kirin. 
Zanistên însanî bi awayek ku niha 
hatiye şirovekirin, ji cîhana Rojava 
ve çavkanî girtî ye û pirraniya 
nêrîn û mijarên wan ji wir hatine û 
di seranserî cîhanê de jî hatiye 
pejirandin. 

Zanistên Însanî wek civaknasî, 
derûnnasî, zanistên siyasî û ... ne, 
ew zanist tu car li îranê nehatine 
tiorîzekirin, lê bi destkarî û 
guherîna wan zanistan ji aliyê hin 
zanayên Îranî ve pêka civaka îranê 
heya astekê hatine rêkxistin. 
Baskirin ji Îslamîkirina zanistan ji 
aliyê karbidestên Komara Îslamî 
ve, ne bi mebesta jordeçûna asta 
zanistê li îranê ye belkî nîşana tirsa 
Komara Îslamî ji jordeçûna asta 
zanist û hişyariya xelkê ye. Bi giştî 
baskirin ji Îslamîkirina zanistên 
Însanî tiştekî şaş e û di bingeh de 
nedirust e. 

îslam û zanist du mijarên cuda ji 
hevdu ne, tu yek ji zanistên ku wek 
zanistên Însanî ên îro hatine 
şirovekirin, li gor xwastên civaka 
niha ya cîhanî di îslamê de nahên 
xuyakirin, bo mînak hunerên 
girafîkiyê yan zanista derûnnasiyê 
di nav îslamê de tiorîze nahê kirin. 

Xuya ye ku ev nêrîna Komara 
Îslamî li hember zanistê, nagehe 
encama dilxwaz a rejîmê, ji ber ku 
rejîm bi xwe di nav sîstema 
hikûmetî û îdarî û ... de ji wan 
zanistan mifahê werdigire. Bo 

Jiyan û biserhata hunermend Bêmal Bêmdad, 

naskirî bi Bêmal Rajanî beşa:l 




Mecîd Cinîkanlo 


Muzîk wek parek girîng ji çand û 
nasnameya her neteweyekê tê 
hesibandin û rolekî berçav li 
nasandina her neteweyekê di cîhanê 
de heye. Muzîka kewn ya her 
neteweyekê sîng bi sîng û nivş bi 
nivş hatiye parastin û gehîştiye 
destê nivşa taze ya wê netewê. 

Li vê navberê de muzîka kurdî û bi 
taybetî hunera strangotinê li nava 
Kurdan hetanî qasekî zor paqijiya 
xwe parastî ye û di vê rêya pirr 
asteng da serkevtî bûye. Stranên 
dilrevîn yên Kurdî û lalayiyên 
dayîkên Kurd, ji hesta wan ya paqij û 
bi dil, çavkaniyê digre û tevlî mejiyê 
paqij yê zarokan dibe, û bi vî awayî 
zarokê Kurd hembêz dike û canekî 
taze dide wî. Bi giştî muzîk 
nîşanderê ciwantirîn û paqijtirîn 
hestên Kurda ye û guman di vê 
hindê de niye ku muzîk bi hêztirîn 
amraz ji bo beyankirina hest û xûyên 
nav derûna mirovan e û li ber wê 
yekê ye ku hunera strangotnê li nava 
kurdan de cihê taybet bi xwe heye û 
hemû aliyên jiyana mirovê Kurd bi 
awayekî girêdayî muzîka kurdî ye. 

Hunermend Bêmal Bêmdad naskirî 
bi Bêmal rajanî yek ji wan 
hunermendên bê nav û nîşan li 
herêma Urmiyê li Kurdstana îranê 
de ye ku di wê rêya pîroz de xebat 
kiriye û navê wî bo nifşên berê, 
navekî naskirî ye, û kasêt û dengê wî 
yê xweş çaxekê ku li R. îrevanê 
(rewanê), Urmiyê û Kirmaşanê de 
bilav dibû, hemû kes li wî dengê 
xweş diheyirîn. 

Hunermend Bêmal Rajanî li sala 
1315'an ya rojî li malbateke hejar û 
destkurt li gundê Zindeşt li herêma 
Selmasê ji dayîk dibe. Navê babê wî 
Îbrahîm û navê dîya wî Besê bûye. 
Bêmal hêj ji dayîk nebibû ku babê wî 
li sala 1314'an a Rojî de koça daviyê 
dike. Hakimê wî çaxî yê Zindeştê 
piştî mirina Îbrahîm hemû mal û 
milkê wî seba vê yekê ku navhatî tu 
zarokek nebûye qorix dike û dibexşe 
mirov û kes û karên derdora xwe. 
Dema ku "Besê" dayka Bêmal dibêje 
erbabê gund ku renge ez bibim 
xwediyê kurekê, erbabê gund dibêje 
ku: 

Eger te kur anî dinê, şert be ez 
hemû tiştên te bidm te". 


lê bi derbasbûna zeman û piştî 
çend heyvan ji talana milk û malê 
Îbrahîm, ji aliyê erbabê Zindeştê ve, 
Besê kurek anî dinê ku Bêmal bû. 
dema ku çend rojan piştî 
jidayîkbûna Bêmal, Besê daxwazê ji 
erbabê gund dike ku te qewl daye 
eger kur be, tu milk û malê mêrê min 
bidî kurê min, erbabê gund guh nade 
wan qiseyan û mixabin qewlê xwe bi 
cih naîne. 

Dayîka dilovan ya Bêmal bi dîtina 
zarokê xwe yê sêvî û bê bab û bê 
milk û mal, navê kurê xwe didane 
Bêmal, ku bi wateya bê par li hemû 
îmkanên madî ye. 

Piştî heyamekê bi zext û zora 
Ebdulkerîm birayê besê, wê neçar 
dikin ku li gel kurapê xwe Mihemed 
Elî bizewice, û bi vî awayî rûpelek 
nû di jiyana Bêmal de dest pê dike. 
Bêmal dewrana zarokatiya xwe li 
nav kul û derdan û li nav kûçe û 
kolanên "Zindeştê" li gel dayîk û 
zirbab û bira û xuşkên babê xwe yê 
dûyemîn bi navên: Kazim, Esker, û 
Gozelê derbas dike. 

Piştî heyamekê li ber zext û zora 
erbabê wî çaxî û herwisa zilma ku li 
Bêmal çû bû, malbata taze ya Bêmal 
bo yêkcarî gundê Zindeştê bi cih 
dihêlin û bo herêma Urmiyê û 
nawçeya deşt li nêzîk herêma 
mirgewer bar dikin û li gundê 
Rajanê de nîştecî dibin. Bêmal beşa 
dûyem ya dewrana zarokatiya xwe li 
nava kûçe û kolanên Rajanê de 
derbas dike û bi derbasbûna zeman 
Bêmalê zarok hêdî hêdî dibe 
ciwanekî bedev ku serbarê hemu 
zolmu zoryên wî dewranî xemek bi 
meznatiya navê wî li gel wî mezin 
dibe û hertim zilm û zorîya ku 
derheq wî hate kirin ji bîr nake. 

Navhatî her li temenê xurtatiya 
xwe de, seba feqra abûrî ya malbata 
xwe bo têrkirina zikê xuşk û birayên 
xwe dest bi yarmetîdan bi zirbabê 
xwe kir û bi vî awayî di warê 
dabînkirina risqê rojane yê malbata 
xwe de, bi hemû awayekê û bi karên 
herî dijwar risqê rojane yê malbatê 
bi dest danî. 

Lê zeman dibihûrî û Bêmalê xurt 
wek gencekî mezin bû û serbarê 
hemû djwarîyan Bêmal li buhara 
sala 1342'an ya rojî li gel keçekê bi 
navê "Golnaz" xelkê gundê "Êwelih" 
zewcî ku berhemê wê zewacê heft 
zarokbi navên: Îbrahîm, Helîme, 
Şanaz,Rehîma, Şokorîye, Hisên û 
Zehra bû ku ji blî Îbrahîm ku li sala 
1351'ê de koça dawî kir, ên din 
hemû li bajarê Urmiyê û herêmên 
derdora Urmiyê jiyanê dukin û tenê 
qîza wê "rehîma" li Kurdstana îraqê 
û li bajarê zaxoyê jiyanê dike. 


Di rastî de çi yek ji wan zext û 
zoriyan û êş û azarên jiyanê, nebû 
sebebê wê yekê ku ew hêz û şiyana 
ku li Bêmal de hebû ne pişkive, û 
navhatî her li heyamê ciwaniya xwe 
de bi dengê xwe yê dilrifên û 
arambexş civatên wî çaxî yên 
herêmê û bi taybetî gundê rajanê 
germû gor dikirin û bi beşdarî li 
rêûresmên xelkê de ew rêûresm pirr 
ji keyfxoşî dikirin. 

Sitran û naveroka sitranên Bêmal 

Sitranên hunermend Bêmal bi giştî 
bi ser sê desteyan de parve dibin ku 
pêkhatine ji: 

Sitran 

Lawik 

Pîre payîzok 

Hunermend Bêmal li serdemê 
zarokatiya xwe û seba wê zolm û 
zorîya ku bi ser wî da meşandibûn bi 
başî hest bi bindestiya takekesî, û 
neteweyî kiribû û ji ber vê yekê 
hertim li sitranên wî de netewe û 
xebata netewa kurd cihekî herî 
girîng hebû û wî bi awayê taybet bi 
xwe bala xelkê nexwendewar yê wî 
serdemî bo aliyê pirsa netewî 
radikêşa. Ev cure awaz gotine li nava 
kurdên kurmanc bi sitran hatiye 
naskirin û Bêmalê hunermend bi wê 
hesta kurdane li wî serdemî de bû 
dengê neteweyekê ku ji bo azadiyê 
xebatê dike. 

Bêmal bi hunermendiyekî bê 
mînak hemû bûyerên dîrokî û 
serpêhatiya tejî ji xem ya kurdistanê 
û dîroka xebata netewî ya rêber û 
mêrxasên kurd û cangorîtiya 
pêşmergên kurdistanê bi dengê 
germ û xweşe xwe pêpkên zilm û 
zordariya desthilatdarên Kurdistanê 
anîn lerzandinê û xortên Kurd û 
nifşên piştî xwe bi dîroka xebata 


bizava rizgarîxwaziya Kurd didan 
nasandin û wek mamostayekî 
dilşewitî û welatperwer bi hestkirin 
bi berpirsayetiya xwe ya dîrokî, wek 
hunermendek çav wekirî bi cesaret 
û lêzaniya xwe, hemû cehd û xebata 
xwe kir da ku bikarbe li riya 
neteweya xwe de xizmetek kiribe. 

Navhatî hertim li sitranên xwe de li 
ser yek pirs û ew jî pîroziya xebata 
netewa Kurd ji bo bi destanîna azadî 
û mafên netewî cehd dikir û xortên 
Kurd bi sitranên xwe hesta neteweyî 
û pişkdarî li wê xebata pîroz de anî 
bîra gencên Kurd. 

Ew şîweya strangotina wî bi 
awayekê bûye ku bi gotina şahidan, 
dengê wî yê tucar nemir ku wek 
sermiyanek bo netewa Kurd bi mîrat 
maye, îro rojê jî bala her guhdarekê 
bo aliyê xwe radikêşe ku mirov 
wusa hest dike ku bixwe pişkek ji 
stran û qaremanê wê bûyerê bûye. 

Bêmal bi gotina sitranên wek: 

Filîtê Qutû, Ferzinde Begê Celalî, 
Cewer axa û ... ew bi awayekî hemasî 
gotine ku bala her guhdarekê bo 
aliyê xwe radikêşe. 

Di rastî de ew cure sitrangotin 
pişkek mezin ji dîroka neteweya 
Kurd bixwe ve girtiye ku li serdemê 
berê seba nexwendewariya xelkê, 
hunermend Bêmal û hunermendên 
dinê ên Kurdistanê, bi parastina sîng 
bi sîng ya wan stranan û gotina wan 
û hin car jî bi çêkirina hin sitranan li 
ser karesat û bûyerên wî serdemî ku 
rêberên Kurd tê de şehîd yan şerekî 
xwînawî li nava Kurdan û hikûmetên 
hakim bi ser Kurdistanê de hatine 
encamdan, ewan bi hunera xwe ew 
dîrok parastine û bi awayê mêlodî 
bala her kesekê bo wan bûyeran 
rakêşane. 

Xelata çandî ya IKCê, nivîskarê Kurd 

Serdar Roşan wergirt 


SV-IKC Navenda Çanda 
Navnetewî (International 
Kultur Centrum), ku navenda 
wê li Stockholma paytextê 
Swêdê ye, xelata xwe ya 
kulturî ya vê salê da Nivîskarê 
Kurd Serdar Roşan. Xelat ji bo 
xebata wî ya karê wergerê 
layiq hat dîtin. Serdar Rosan 
roja ll'ê Nîsana 2011'an, li 
navenda IKCê, bi beşdarbûna 
desteya rêvebirina wê, xelata 
behskirî ji destê seroka IKC 
Renate Judes wergirt. 
Renateyê û endamên 
birêvebiriyê pîrozbahî li 
nivîskar Serdar Roşan kirin. 
Nivîskar Serdar Roşan li ser 
wergirtina vê xelatê hisên xwe 
ji bo Radyoya Aştî wuha diyar 
kirin: Sipasî IKC ; ê dikim ku 
xelateke wuha dan min. 
Bêguman kêfxwes im ku 
dezgeheke Swêdî jibo xebata li 
ser zimanê Kurdî, xelata xwe 
ya vê salê dide xebatkarekî 
ziman û edebiyata Kurdî. Wek 
xwendevanên Kurd jê agahdar 
in, cilda pêşîn ya romana 
Servantes berî sê salan hat 



weşandin. Digel ev du sal in ku cilda 
diduyan jibo çapê amade ye jî, ji ber 
nebûna îmkanên madî nehat çap kirin. 

Ez vê xelata IKCê jibo çapa Don Kîşot 
terxan dikim. Hêvî dikim dê romana Don 
Kişot di demeke kurt de bigehîje ber 
destê xwendevanên edebiyata Kurdî. 
Careke din sipasî IKCê dikim ku jibo 
ziman û edebiyata Kurdî dibin 
alîkar.Mebest ji dayina stipendiuma çandî 
ya SV IKCê teşvîq û piştgirîkirina 
xebatkarên huner û çandê ye, an jî kesên 
ku bi çalakiyên hunerî û pirsên 
demokrasiyê ve mijûl in. 
rizgarî 


Postexaneya dîrokî a Mêrdînê bû 7'mîn 
Postexaneya herî xweşik li dinyayê de 




Di nav lîsteya postexaneyên herî xweşik ên 
dinyayê de, postexaneyek li bajarê Kurdan jî 
heye. 

Malpera "VirtualTourist.com", 10 


postexaneyên herî 
xweşik ên li welatên 
dinyayê de eşkere 
Postexaneya Mêrdî 
ya di avahiya dîrokî de jî 
di nav vê lîsteyê, li rêza 
7'emîn de cih girt. 

Ev avahiya ku ji serdema 
sedsala 17'an maye 
heta niha têde gelek 
fîlm hatin kişandin. 

Li ser vê "Reuters"ê 
nûçeyek weşand. Di 
lîsteyê, di rêza yekemîn 
de postexayena Kûleya 
Eyfelê cih girtiye. 

Diyarname 


Romanek li ser Feqiyê Teyran 


Romanek li ser Feqiyê Teyran ji hêla 
nivîskarê me Ronî WAR hate nivîsandin. 

Celadet Alî Bedirxan dibêje ku; "Memê 
Alan malê miletekî din bûya Xwedê zane 
ew ê di derheqê wî de hîna çend cild 
kitêb hatibana nivîsandin. Me Kurdan 
ewçend guh nedaye van nirxên xwe..." 

Ev gotina Celadet Alî Bedirxan ji bo 
Melayê Cizîrî, Feqiyê Teyran û gelek 
nirxên Kurdan yê wekî din jî dikare bê 
gotin. 

Di nav gel de gelek meselok û 
serpêhatiyên Feqiyê Teyran yên ku bi 
wendabûnê re rû bi rû ne hene. 

Ronî War, hinek ji van serpêhatiyan bi 
zimanekî wejeyî hûnaye û bi romaneke 
ku ji 160 rûpelan pêk tê pêşkêşî 
wêjehezan kiriye. War dibêje; “Feqiyê 
Teyran bahrek e û ji vê bahrê hew 


Feqiyê Teyran 


Ronî War 



dilopek ji pênûsa min niqutiye ser 
kaxezê.” Pirtûk ji hêla Weşanên AVA 
ve hatiye çap kirin. 

PUKmedia 


Hejmar 157, 20 'ê Nîsan a 2011 


Nîştiman 


Berê şevek tarî bû jîna me hat 
Xewa giran de man,bo roj nehelat 
Me got ji bîra xweda çû resma dinê 
Na! tobe bawer nakim vê gotinê 
Xwedayê mezin dihebîne hemû dila 
Dilên şewitî û cihêl, wekî gula 
Em jî şa bin xweda bime ye 
Xweda rêberê Şev û rojên we ye 
Felek xayîne û qeder dike şer 
Gel xweşiyên dinê, bi kul û keser 
Rêz bi rêz bûme hatin ew jan û 
derd 

Ka aw û dan, nekir çare esman û 
erd 

Kuştin! şewitandin ! xweşî birin 
Ker ker bûn cerg û hinav, zarok 
mirin! 

Kanê rondik? Şûna wan xwîn 
dirêjî 

Kane dayik? ber cuna we tu gej 1 
Ax ! ji bîra we ye bejna xortên 
ciwan 

Birîndar bû xwîşik man dil bi 
kovan 



Bextewer bû nîştiman bêkes nema 
Şêr û beraz hatin rê, hewes nema! 
Ji te re xweda hezaran şiyan anî! 
Wek Şêx Seiîd, qazî û barzanî ! 
Mêr û jin bûne kevir pêş dujminan 
Can gorî bûn! xeyal man bo 
torinan 

Şoreş kirin li hember dujminê zorbêj 
Birr birr kirin ew neyarên çîr dirêj! 
Tola wan hilda xwedayê dilovan 
Azad bû başûr, roniya Kurdistan! 
Iro maye Rojava, Bakûr û Rojhilat 
Parçe, parçe namîne ew ala welat 
Kawil nabe qesra dilê me Kurda 
Xirab bike koşka xeman ey xweda 


Kela dilê xwe ez çawa xilas kem?! 
Gula helal nav mêrga tê hejmarê ç awa mêrxas û şêrejinên te nas kem?! 

Maç bikem dest û pêyên 


Zor in şehîd kes nahête hewarê 


Ciwane dayîka nîştiman, bejna te wan egîdan! 


Çav binêre bibînin, em cejna te 
Ji bîr nakin mêraniya 
xanê Lepzêrîn 


Pêşkêş bi welat, ne girî, kenî dan 
Hêvîdar im bikey govend ne tazî 
Wek kela Helebçe, nekey tu gazî 


Tu sax kirî nav dujminên har û dîn Serşor bin, hemû gavan dujminên te 


Rizgarî û serkevtin bo te îna 
Xuya kir hebûna te dinav dîl û 
dîna 


Bêne ser cih, şirîn xeyal û xewnên te 

Yarmeti u yekiti u aşiti 

Xwezî ew roj, ew xweşî bo me hatî 


Piştî çend salan kirin şer û xebat Dîsan ey zana, cotyar û kedkar 
Lepzêrîn çû, simko şûna wî hat Bibihîzin wan qêrînan, hûn 


Piştî wan, ji welat bû Axin 
û hewar 

Em man nav derd û kulan 
bendewar 


nebin înkar 

Çol û çiya resma dinê têgihîşt 
Wextê dara zulm û derdan baş gihîşt 
Biken şoreş û exsîr azadkirin 


Behr û çiya bûn kal û zarokên minîGeş kin welat heya roja ku dimirin 
Bê deng birin! bê reng kirin rûkê Çi tali û çi reşatî nabin sax 


min! 


Nehên dûkel û agir, ne toz û ax 


Dîsan ala kesk, sor û zer hildan! Bêjn wan kesên nezan û kedfiroş 
Hezaran can li riya te ji dil dan! Tu car nekin hûn bê welat avê hinoş 
Tev mirov in, dixwazin welatê xwe Hişyar in em, dujminê xayîn jibir 


Bang didin em dikin xizmeta xwe 


neke 

Narazên em, nîştiman xwe dûr neke 

































Zarokek Sirbiyayî laşek 

m ixn atîsî h ey e 


Sindûqa Navnetewî ya Dirav, ragihand ku 
îran piştî welatê Qirqîzistanê li rewşa herî 
xirap a abûrî de cih digre. 

Cihgirê warê abûrî yê Banka Navendiya îranê jî 
ragihand ku li meha Banemera evsal de, dawîn 
guherînkarî di warê aburî de dê bihên 
ragihandin. 

Gotina navbirî di demekê de ye ku Banka 
Navendî ji sala 87'an şûnda serjimêriya geşeya 
abûrî ku sê mehan carekê dihate weşandin, bilav 


Li gor gotina cihgirê warê 
abûriyê yê Banka Navendî, li sala 
1387’an de hişkesalî û sirr û 
seqem bû sebeb ku beşa cotkariyê 
zirarê bibîne. 

Larîcanî jî li civîna xwe ya digel 
endamên Fraksyona Partiya " 
Moitelifêyê Islamî" li roja 21’ê 
Xalkelêwe’yê de ragihand ku: 
"Heke em bixwazin arîşeya 
bêkariyê çareser bikin, yan jî asta 
dahatê jêhel bibin, her du jî 
hewcedarê geşeya abûrî ne". 


Bi egera tisonamiya li Japonê 

688 hezar tirumbêl jinav çûr^ 


Tsonamiya li Japonê, 4 kargehên çêkirina 
tirumbîlan ji nav bir, ku li encamê de 688 
hezar tirumbîl jinav çûn. 


Mehmûd Ebas, Serokê desthilata 
Xwebirêveber ya Felestînî, ragihand ku îran 
nahêle ku Hemas û Feth bigîjne aştiyeke 
cihgir. 

Navbirî ragihand ku heke Hemas bersiva Erênî 
bide wan, ew bixwe amade ye ku here Kerta Xeze. 

Li gorî gotina Mehmûd Ebbas, Hemas budceyek 


Li gorî gotina 
Mehmûd Ebbas, 
Xalid Meşel berpirsê 
Mekteba Siyasî ya 
Hemasê li Sûriyê de, 
pareyek zaf ji îranê 
werdigre, û bixwe jî 
vê pareyê bi ser wan 
de parve dike, lewra 
dikare axavtina 
yekem li Hemasê de 
bike. 


W Xewn bû rastî 


Li gorî nûçeya ajansên cîhanî ew 
tsonamiya ku li wan dawiyane de, 
welatê Japonyayê da ber pêlên 
xwe, bû sebebê vê ku her çar 
şîrketên çêkirina tirumbîlan wate 
Şîrketên Tiyûta, Hunda, Nîsan û 
Sazukî tûşî zrarek zaf bin. 

Li Kompanya Tiyûta de 516 
hezar trumbîl, li Kompaniya 
Hunda de 58 hezar trumbîl, 
Kompaniya Nîsan 55 hezar, û 
Kompaniya Sazokî jî 59 hezar 
tirumbîlan zirar gehîştê de. 


Pir cara di fîlmên sîxorî, tirs û aşopî 
de kesên difirin hatine dîtin. Lê vê 
carê ne xewn e, ev rastî ye. 


Ev berhema nû ya 
Martîn ê Zêlandalî ku 
temenê wî 50 sale, wê 
piştî çend heyvan bi 
behayê 75 hezar dolarî 
bikeve bazarê. Li gorî 
hatî ragihandin, heta 
niha ji YDE û rojhelata 
navîn 2500 kesî daxwaz 
kirine bikirrin. 

Ev berhema nû ku wê 
muhra xwe li cîhana 
teknolojiyê bixe, Jetpack; 
dikare 30 mitran bilind 
bibe di firê de. 


Sîstema laşê 
zarokek Sirbiyayî 
kêşa mixnatîsî 
heye û ew yek jî ji 
malbata wî re bûye 
pirsgirêkek micid. 

Li gor nûçeya 
rojnameya "Deylî 
Meyl", ew zarok ku 
navê wê"Budcan” 
hatiye ragihandin, 
tewaya emrazên 
derdora xwe bo aliyê 
xwe radikêşe. 

Wê hêza mixnatîsî, 
ew zarok wek kesekî 
navdar lê kiriye, lê 
malbata wî dibêjin 
ku em tûşî kêşeyek 


ciddî bûne. 

Li gor vê nûçeyê dema ku "Budcan" li ber 
kampiyuter yan jî televizyonê re derbas dibe, 
her du jî bi egera vê mixnatîsiya ku di laşê wî 
de heye, tên vemirandin. 

Hewceyî basê ye ku beşa singê vî zarokê 7 
salî, li gor beşên din ên laşê wî, mixnatîsiyek 
zortir heye. 


iRewşa abûriya îranê pirr xirap e 


nekiriye. 

Li ser bingeha dawî serjimêriya 
Banka Nawendî, radeya geşeya 
abûrî di sê mehên destpêka sala 
87 ‘an bi niftê ve, ji sedî 3.2 û bi 
bê nift, ji sedî 2.7 hatiye 
ragihandin. Banka Nawendî 
ragehandiye ku niha jî bi sedema 
dijberiya bîrûboçûnan digel 
Wezareta "Senayi’ û Meadin" 
serjimêriyên nû bilav nake. 


Iran astenga ser riya aştiya 

Filistine ye 


zaf ji îranê werdigre 
lewra jî bi biryara 
wan helwestên 
siyasî digre. 

Rejîma îranê dibêje 
ku ew tenê di warê 
Meinewî de, 
hevkariya Hemasê 
dikin. 


Axavtinên cihê heyrîman û pêkenînê 
yên pêşnimêjê Qumê bû sebeb ku 
dîsan behs û gengeşeyek zaf di nava 
piştevanên Xamineyî de çêbe. 

Pêşnimêjê bajarê Qumê, Mihemed 
Seîdî li ser bingeha fîlmeke vê ku li 


malperên înternetî hatiye bilavkirin, 
dibêje ku Elî Xamineyî di dema 
jidayîkbûna xwe de, gotiye "Ya Elî". 

Ew gotina navbirî bû mijara gellek ji 
ragihandinên derekî. BBC’ê axavtinên 
navbirî şibhande bombeke nûçeyî, ku bas 
ji "muicizeyekê" kiriye. 

BBC ku di destpêkê de îşareyê bi fîlma 
pirr kêşe ya "Zihûr nezdîk est’’ dike, û 
dibêje ku li îranê de hewildan hene da ku 
dîmenek "Pîroz" û "Muqedes" ji seranên 
hikumetê nîşan bidin. 

Li gorî zanyariyan, renge hin ji 
berpirsyarên payebilind ên welat 
dijkiryarek tund li hemberî wan gotinan 
de ji xwe nîşan bidin. 

Piştî bilavkirina CD’ya " Zihûr nezdîk 
est’’ ku bû sedema vê ku ruhaniyên paye 
bilinde wekî Ayetullah Sîstanî û Mekarim, 
û gellek ji rohaniyên din dijkiryarê ji xwe 
nîşan bidin, ev axavtina Mihemed Seîdî jî 
dikare duyemîn nûçeya kêşesaz di 
destpêka evsal de be. Wey li vê ecêbê!!! 


Agiri 


www.kurdistanmedia.com/kurdi 


AFKB.P. 102- 75623 ParisCEDEX 13 -FRANCE 
E - Mail: agiri2003@hotmail.com 
agiri2003@gmail.com, rojnamaagiri@gmail.com 


Xamineyî ji dayîk bû, got "Ya Elî"!!! 

















































